Uniglobe Travel Νέα Σμύρνη | Φθηνά Αεροπορικά Εισιτήρια\nΚάντε κράτηση των αεροπορικών εισιτηρίων σας από το ταξιδιωτικό μας γραφείο και κερδίστε από τις καλύτερες προσφορές που παρέχουμε για αεροδρόμια Ελλάδας και εξωτερικού.\nΕίναι γνωστό ότι τα αεροπορικά ταξίδια είναι πολύ πιο γρήγορα από ό, τι άλλοι τρόποι μετακίνησης . Συνήθως , οι άνθρωποι που ταξιδεύουν με αεροπλάνο είναι εκείνοι που δεν έχουν πολύ χρόνο να και πρέπει να φτάσουν στον προορισμό τους γρήγορα .\nΚατά καιρούς, τα αεροπορικά ταξίδια είναι ζωτικής σημασίας για κάποιους , αν χρειαστεί να παρακολουθήσουν σημαντικές εκδηλώσεις που διοργανώνονται από την εταιρεία τους σε μια τοποθεσία στο εξωτερικό/εσωτερικό . Έτσι, αυτό τους εξοικονομεί πολύ χρόνο, ειδικά, όταν πρόκειται για επαγγελματικά συνέδρια.\nΤο ηλεκτρονικό εισιτήριο έχει αντικαταστήσει τελείως τη χρήση του χειρόγραφου εισιτηρίου . Το ηλεκτρονικό εισιτήριο είναι επίσης γνωστό , ότι δεν χρειάζεται απαραίτητα εκτύπωση καθώς ο πράκτορας σας μπορεί να κάνει για εσάς το check in και να σας το αποστείλει . Στην πραγματικότητα, το μόνο που χρειάζεστε είναι το διαβατήριο ή τα ταξιδιωτικά σας έγγραφα καθώς και το check-in για την πτήση.\nΒεβαιωθείτε ότι έχετε το σωστό όνομα στο διαβατήριο/ταυτότητα Κάποιοι επιβάτες υποθέτουν ότι το όνομα που εμφανίζεται στο δελτίο ταυτότητάς τους θα είναι το ίδιο με τα διαβατήρια τους. Αυτό δεν είναι αλήθεια. Πρέπει να δώσετε το σωστό όνομα για την έκδοση του εισιτηρίου σύμφωνα με το ταξιδιωτικό έγγραφο που θα χρησιμοποιήσετε (ταυτότητα ή διαβατήριο) , αλλιώς υπάρχει η περίπτωση απόρριψης από την αεροπορική εταιρεία.\nΣε ορισμένες περιπτώσεις, η αεροπορική εταιρεία μπορεί να μην επιτρέψει οποιεσδήποτε αλλαγές σε μια κράτηση , αλλά και extra χρεώσεις σε αλλαγή εφόσον επιτρέπεται .Ο τρόπος χρέωσης διαφέρει ανάλογα με αεροπορικές εταιρείες και την αγορά.\nΔεν είναι δυνατό να αλλάξετε το όνομα του επιβάτη για ένα αεροπορικό εισιτήριο. Το εισιτήριο θα πρέπει να ακυρωθεί και ένα νέο θα πρέπει να εκδοθεί ή να αντικατασταθεί σε καινούρια ημερομηνία και στις περισσότερες περιπτώσεις με χρέωση .\nΟι αεροπορικοί ναύλοι ενδέχεται να υπόκεινται σε πρόσθετους περιορισμούς, μπορεί να μην είναι διαθέσιμοι σε όλες τις πτήσεις, και μπορούν να αλλάξουν χωρίς προειδοποίηση. Επίσης, να θυμάστε ότι μπορεί να υποστείτε άλλες επιβαρύνσεις κατά τη διάρκεια της πτήσης σας που δεν είναι πληρωτέα σε εμάς και δεν περιλαμβάνονται στην προσφερόμενη τιμή, όπως αεροπορικά τέλη αποσκευές και λοιπών επιβαρύνσεων για τις προαιρετικές υπηρεσίες.\nΓια αεροπορικά εισιτήρια καλέστε μας


Berlinale 2018 Live - Episode III: Ένας φίλος ήρθ’ απόψε απ’ τα παλιά! | Movies Ltd\nThe Crimes Of Grindelwald - Review\nBerlinale 2018 Live - Episode III: Ένας φίλος ήρθ’ απόψε απ’ τα παλιά!\n68η Berlinale: Σάββατο 17 Φεβρουαρίου\nΈνας φίλος ήρθ’ απόψε απ’ τα παλιά!\nΔεν σας είπα τα πιο ωραία. Πριν από την χθεσινή προβολή του «Black 47» είδα τον συνάδελφο Χρήστο Μήτση. Γνωστός ΑΕΚτζής ο Χρήστος, μου έδωσε προβάδισμα ως ΠΑΟΚτζή για το πρωτάθλημα, σε ότι αφορά το κύπελλο, όμως, μου βγήκε λίγο από αριστερά: «Θα το παλέψουμε», μου είπε, «και ο τελικός πρέπει να γίνει στο ΟΑΚΑ». Δεν κώλωσα: «Εννοείται, να γίνει στο ΟΑΚΑ, να κατεβούμε κάτω καμιά 500 χιλιάδες ΠΑΟΚάρες, να τελειώνει και το παραμύθι των φίλων Αρειανών», ότι και καλά δηλαδή ετοίμασαν τη μεγαλύτερη οπαδική μετακίνηση στην Ελλάδα για τον δικό τους τελικό κυπέλλου, πριν πολλά πολλά χρόνια, με αντίπαλο τον Παναθηναϊκό. Ε, τελειώνει η ταινία, υπάρχει ένα μικρό κενό, μπαίνω στην επόμενη αίθουσα για να δω το «The Happy Prince» και βλέπω... τον Βασίλη Κεχαγιά! Ο Θεσσαλονικιός συνάδελφος και φίλος, με εξέπληξε ευχάριστα με την παρουσία του! Κι εννοείται πως παρά το γεγονός ότι είχαν περάσει λίγα λεπτά από το πέρας της προηγούμενης ταινίας, γνώριζε με λεπτομέρειες τη στιχομυθία μας με τον Χρήστο. Βλέπετε, ο Βασίλης και ο Χρήστος συνδέονται και με φιλία αλλά είναι και οδοντίατροι που σπούδασαν μαζί στη Θεσσαλονίκη. Και ο Βασίλης είναι γνωστός Αρειανός! Οπότε το τι είπε ο στόμας του σε σχέση με τα δικά μου λεγόμενα, πραγματικά δεν μπορούμε να τα μεταφέρουμε σε κείμενο ανταπόκρισης από φεστιβάλ! Γεια σου ρε Βασίλη!!!! Ο οποίος κλασικά ήθελε σήμερα (Σάββατο) να δει κι έναν ποδοσφαιρικό αγώνα από κοντά, λάιβ. Για κακή του τύχη, η Χέρτα Βερολίνου έπαιξε χθες, Παρασκευή, εντός έδρας (τον «ήπιε» μάλιστα από την Μάιντζ)! Οπότε, συμβιβάστηκε να δει αγώνα της Ουνιόν Βερολίνου, ομάδα β’ εθνικής Γερμανίας, που έπαιζε καταμεσήμερο, στις 13.00! Σαν τον ΑΡΗ ένα πράγμα. Μουάχαχαχαχα!\nΞεκίνημα ημέρας σε ότι αφορά τις ταινίες με την καινούργια δουλειά του Christian Petzold ονόματι «Transit». Αυτή είναι η όγδοη μεγάλου μήκους ταινία της καριέρας του και μόλις η τρίτη στην οποία δεν πρωταγωνιστεί η μούσα του (με την οποία είναι – ή μήπως ήταν; – ζευγάρι), η Nina Hoss. Το σενάριο της ταινίας το υπογράφει ο ίδιος ο Petzold βασισμένος στο ομώνυμο βιβλίο της Anna Seghers. Και στην αρχή (κι όχι στο τέλος, όπως γίνεται συνήθως) αφιερώνει την ταινία στον Harun Farocki, έναν από τους πλέον πειραματικούς Γερμανούς σκηνοθέτες. Ίσως γι’ αυτό και η ταινία του είναι περισσότερο εγκεφαλική απ’ ότι συνήθως...\nΗ υπόθεση: Τα γερμανικά στρατεύματα βρίσκονται λίγο έξω από το Παρίσι. Ο Γκέοργκ το σκάει για τη Μασσαλία κυριολεκτικά την τελευταία στιγμή. Μέσα στη βαλίτσα του έχει μεταξύ των άλλων το δακτυλογραφημένο, τελευταίο βιβλίο του γνωστού συγγραφέα Βάιντελ, ο οποίος αυτοκτόνησε από τον φόβο ότι θα τον βασανίσουν οι κατακτητές. Ο συγγραφέας άφησε πίσω του και μερικά γράμματα αλλά κι ένα πιστοποιητικό της πρεσβείας του Μεξικού για να βγάλει βίζα. Δανειζόμενος την ταυτότητα του Βάιντελ ο Γκέοργκ προσπαθεί με τα χαρτιά που έχει στα χέρια του να βρει εισιτήριο για ένα από τα πλοία που βρίσκονται στο λιμάνι κι ετοιμάζονται να αναχωρήσουν για εκεί όπου ο πόλεμος δεν αποτελεί χειροπιαστή πραγματικότητα. Όσο χρόνο περιμένει να βρει την ευκαιρία του και να φύγει, γίνεται φίλος με έναν πιτσιρικά, τον Ιντρίς, τον γιο ενός παλιού του συντρόφου, του Χάινζ, ο οποίος έχει πεθάνει στην προσπάθειά του να αποδράσει. Τα σχέδιά του θα αλλάξουν όταν συναντήσει τη μυστηριώδη Μαρί. Ποια είναι η Μαρί; Μα η χήρα του αυτόχειρα συγγραφέα. Ή μήπως όχι;\nΗ άποψή μας: Τούτη η ταινία είναι αυτό που λένε οι Αμερικάνοι «tough cookie». Ο σκηνοθέτης συνεχίζει να ασχολείται με το θέμα της ταυτότητας, κάτι που είχε μετουσιώσει σε μια εξαιρετική ταινία, την προηγούμενή του, το περίφημο «Τραγούδι του φοίνικα». Εδώ, όμως, λίγο ξεφεύγει! Θέλω να πω, πέρα από το ζήτημα της ταυτότητας τσουβαλιάζει πάρα πολλά και σημαντικά ακόμα θέματα. Και ο... χωροχρόνος που χρησιμοποιεί είναι ιδιαίτερος. Θέλω να πω, τα πάντα μοιάζουν σαν να βρισκόμαστε στην έναρξη του Β’ Παγκοσμίου Πολέμου, σωστά; Ναι, αλλά η υπόθεση διαδραματίζεται στο σήμερα! Δεν υπάρχουν σβάστικες, δεν υπάρχουν τανκς, δεν υπάρχουν στρατιώτες: το μιλιταριστικόν του πράγματος το επωμίζεται η αστυνομία, η περίφημη γερμανική Polizei! Οι δρόμοι είναι σημερινοί, υπάρχουν γκράφιτι στους τοίχους, ο πιτσιρικάς όταν γνωρίζει τον Γκέοργκ του μιλάει για το πόσο πολύ οι Γερμανοί αγαπούν τους τερματοφύλακές τους και πως ξέρει γερμανικές λέξεις όπως σκατά (σάισε) και Μπορούσια Ντόρμουντ!\nΛίγο μπερδευτικό δεν είναι όλο αυτό; Ο Γκέοργκ είναι Γερμανός, κι όμως τον κυνηγάνε. Είναι αντικαθεστωτικός; Ή μήπως η φασιστική, μιλιταριστική, ολοκληρωτική δύναμη που κατακτά τη Γαλλία και κατ’ επέκταση τον κόσμο όλο δεν έχει να κάνει με ένα κράτος; Ο ολοκληρωτισμός είναι ήδη εδώ, είναι σαν να μας λέει ο σκηνοθέτης. Κάντε ότι μπορείτε για να ξεφύγετε! Κι έρχεται τώρα η σειρά της κοπέλας. Της Μαρί. Που την υποδύεται η πανέμορφη Paula Beer, την οποία είχαμε θαυμάσει στην πρόσφατη ταινία του Ozon, το «Frantz». Δεν γνωρίζει για το θάνατο του συζύγου της, αλλά φλερτάρει ανοιχτά με τον Γκέοργκ, που δανείζεται ως άλλος Ρίπλεϊ την ταυτότητα του εκλιπόντος!\nΜου φαίνεται πως αυτήν τη φορά ο ταλαντούχος Γερμανός σκηνοθέτης θέλησε να κουβαλήσει πολλά καρπούζια κάτω από την ίδια μασχάλη, να κάνει κάτι πολύ φιλόδοξο χωρίς να ενδιαφέρεται και τόσο αν το κοινό θα ακολουθήσει. Κάτι εξόχως εγκεφαλικό, πολυδιάστατο, αλλά... «tough cookie». Και με χαρακτηριστικά στοιχεία νουάρ, έτσι; Με πιο φανερό την αφήγηση off. Που, πάντως, δίνει πάρα πολλά στοιχεία και αντί να βοηθάει τον θεατή να αντιληφθεί, υπάρχουν στιγμές που τον μπερδεύει.\nΠάντως, ο Petzold στο φινάλε, γίνεται πιο ξεκάθαρος: «We’re on the road to nowhere» μας τραγουδάνε οι Talking Heads του Byrne. Δεν έχει άδικο: σήμα κινδύνου κρούει. Το στοίχημα που μένει να φανεί αν θα κερδηθεί είναι αν οι θεατές δώσουν μια ευκαιρία σε τούτη την τρομερή αλληγορία.\nΗ άλλη ταινία από το διαγωνιστικό που είδαμε ήταν το πολυακουσμένο και γεμάτο anticipation «Damsel» των αδελφών David & Nathan Zellner. Μια ταινία που έκανε την παγκόσμια πρεμιέρα της στο περασμένο φεστιβάλ του Σάντανς και ήρθε στη γερμανική πρωτεύουσα για να κερδίσει – υποτίθεται – τις εντυπώσεις, κουβαλώντας μαζί της (σας τα γράφαμε και εχθές) το διάσημο πρωταγωνιστικό δίδυμο των Robert Pattinson και Mia Wasikowska. Η προηγούμενη σκηνοθετική δουλειά, όπου credit σκηνοθέτη έχει μόνον ο ένας αδελφός, ο Ντέιβιντ, ήταν το «Kumiko, the Treasure Hunter» (2014) με το οποίο συμμετείχαν στο φεστιβάλ Θεσσαλονίκης.\nΗ υπόθεση: Ο νεαρός και ρομαντικός ονειροπόλος Σάμιουελ Αλαμπάστερ ξεκινάει ένα ταξίδι στην Άγρια Δύση. Στόχος του: να βρει τον έρωτα της ζωής του, την Πηνελόπη, και να την παντρευτεί. Μαζί του κουβαλάει το δαχτυλίδι των αρραβώνων, μια κιθάρα, ένα άλογο – μινιατούρα ακόμα και για πόνι, ονόματι Μπάτερσκοτς και προσλαμβάνει έναν κακομοίρη, τον Πάρσον Χένρι, προκειμένου να τον βοηθήσει κι αφού εντέλει βρουν την Πηνελόπη, να είναι εκείνος που θα τους παντρέψει. Αυτό που δεν λέει ευθύς εξαρχής στον Πάρσον είναι όλη η αλήθεια. Πως δηλαδή, θα πρέπει να αποσπάσουν την Πηνελόπη από τον απαγωγέα της – ενδεχομένως και δια της βίας! Κατά πως φαίνεται, ο απαγωγέας κρατάει την Πηνελόπη ουσιαστικά φυλακισμένη σε μια απομονωμένη καλύβα στη μέση του πουθενά. Μόνο που όταν τελικά όντως ανακαλύπτουν την καλύβα και βρίσκουν την Πηνελόπη αντιλαμβάνονται, ιδίως ο Πάρσον, πως η αλήθεια κάθε άλλο αυτή που του αποκάλυψε ο Σάμιουελ είναι...\nΗ άποψή μας: Όσο πραγματικά καλή κι ενδιαφέρουσα μας είχε προκύψει η περσινή Berlinale τόσο σε αβαθή νερά μετριότητας κινείται έως τώρα η εφετινή. Θέλω να πω, wtf ρε μάγκες; Τι είναι αυτά; Και συγκεκριμένα, εδώ: τι στην ευχή ήταν αυτό το πράγμα που κληθήκαμε να παρακολουθήσουμε; Μια λοξή ματιά στο γουέστερν; Τα δύο αδέλφια που υπογράφουν τη σκηνοθεσία θα έπρεπε να δουν 800 φορές το «Μπότες, σπιρούνια και καυτές σέλες» πριν επιχειρήσουν κάτι ανάλογο. Θέλω να πω, εντάξει, το μικροσκοπικό πόνι είναι μια χαριτωμενιά, αλλά για πόσο μπορείς να... χαμογελάς με την παρουσία του; Προσπαθώ να θυμηθώ μία σκηνή όπου πραγματικά γέλασα και η μόνη που μου έρχεται στο μυαλό μου είναι εκείνη της δολοφονίας ενός έρημου τύπου (δεν έχει καν σημασία να σας πω ποιος είναι στην υπόθεση – όχι επειδή είναι σπόιλερ αλλά επειδή ακριβώς... δεν έχει σημασία!), ο οποίος ενώ κατουράει αμέριμνος, σημαδεύοντας με τα τσίσα του το κούτσουρο που χρησιμοποιεί για να κόβει ξύλα, δέχεται μια σφαίρα στο κεφάλι και βεβαίως, παρά το γεγονός ότι πέφτει χάμω, νεκρός, συνεχίζει να κατουράει!\nΓουάου σε λέω! Αν δεν ήθελαν να αποδομήσουν το γουέστερν αλλά να αποτίσουν έναν φόρο τιμής στο είδος, και πάλι αποτυγχάνουν παταγωδώς τα αδέλφια! Αν στόχος τους ήταν να μας δείξουν τη δύναμη της αγάπης, που μας κινητοποιεί να κάνουμε τεράστιες υπερβάσεις, το μήνυμά τους απλώς δεν ακούγεται! Κι αν όλο αυτό έγινε ως φεμινιστικός ύμνος, εντάξει, έχουν πάρει πολύ λάθος δρόμο! Ακόμα και η στιβαρή συνήθως Wasikowska, αν και διαθέτει τον πιο δυνατό ρόλο, είναι αμήχανη, καθώς δεν πιστεύει αυτά που λέει. Για τον Pattinson τι να πούμε, κρίμα το παλικάρι, πολύ κρίμα. Όπως κρίμα για την (αν μη τι άλλο) ενδιαφέρουσα αρχική, εισαγωγική σκηνή με τον πάστορα, που είναι έτοιμος να τα παρατήσει και τον ιεροκήρυκα, που νέος και άβγαλτος, είναι έτοιμος να κάνει το καθήκον του. Ναι, η άμαξα άργησε: μήπως ήταν και λεωφορείο του ΟΑΣΘ;\nΌχι παιδιά, όχι, μεγάλη απογοήτευση, μια ταινία που προσπαθεί πολύ να πει κάποια πράγματα και καταλήγει να μην πει απολύτως τίποτε ή ότι λέει είναι ασυνάρτητο. Είναι να απορείς...\nΑπο τις 22 Νοεμβριου


Δελτίο Τύπου – Τιμήθηκε η Αύρα Μαυρομιχάλη Αρέστη, από το Δήμο Στροβόλου – Strovolos Municipality\nΕίσαστε εδώ: Δελτία Τύπου & Ανακοινώσεις1 / Δελτίο Τύπου – Τιμήθηκε η Αύρα Μαυρομιχάλη Αρέστη, από το Δήμο Στροβόλου...\n07/06/2016 /στην κατηγορία Δελτία Τύπου & Ανακοινώσεις\nΠραγματοποιήθηκε την Παρασκευή, 3 Ιουνίου 2016, στο Δήμο Στροβόλου εκδήλωση προς τιμή της συγγραφέως Αύρας Μαυρομιχάλη Αρέστη.\nΚαλωσόρισμα από τη Δρα Μαρία Μιχαηλίδου, Πρόεδρο του Ομίλου Φίλων Δημοτικής Βιβλιοθήκης Στροβόλου.\nΧαιρετισμό από το Δήμαρχο Στροβόλου, Δρα Λάζαρο Σαββίδη\nΑντιφώνηση από το γιο της τιμώμενης συγγραφέως, κ Γιώργο Αρέστη.\nΕπίδοση τιμητικής πλακέτας στην κα Αύρα Μαυρομιχάλη Αρέστη, από το Δήμαρχο Στροβόλου\nΑνάγνωση αποσπασμάτων από το βιβλίο της κας Αρέστη, “Θύμισες από τη ζωή μου”, από τη Δρα Μαρία Μιχαηλίδου.\nΣτο βιβλίο της κας Αρέστη “Θύμισες από τη ζωή μου”, γίνονται εκτενείς αναφορές στο Στρόβολο περασμένων δεκαετιών και αυτό στάθηκε αφορμή να πάρει το Δημοτικό Συμβούλιο Στροβόλου την απόφαση για την τίμηση της.\nΣυγκινημένη η κα Αρέστη ευχαρίστησε το Δήμαρχο και τα μέλη του Δημοτικού Συμβουλίου Στροβόλου για την απόφαση τους, τη Δρα Μαρία Μιχαηλίδου για τη συμμετοχή της στην εκδήλωση και τα καλά της λόγια και τα μέλη της οικογένειας της που παρευρέθηκαν στη σεμνή τελετή.\nΧαιρετισμός Δημάρχου στη Φιλανθρωπική Θεατρική... «Συνάντηση Κύκλου Φιλαναγνωσίας» Δημ. Βιβλιοθήκης...


Αρχική Συνεντεύξεις Έλληνες καλλιτέχνες Συνέντευξη | Group PάrΩdy «Το διαδίκτυο είναι δίκοπο μαχαίρι αν δεν ξέρει...\nΟι Group PάrΩdy είναι μια παρέα μουσικών που συν-δημιουργούν και συνδιαμορφώνουν νότες και τραγούδια με folk-rock ήχο.\nΗ ιστορία τους ξεκινά από τα φοιτητικά μουσικά στέκια της Μυτιλήνης και φτάνει στην Αθήνα του 2013, όπου βγαίνουν «ξανά στο φως» της ελληνικής μουσικής σκηνής συστήνοντας στο κοινό τα καινούρια τους τραγούδια. Με ήχο που κινείται στα μονοπάτια του έντεχνου-ροκ, με παραδοσιακές καταβολές, στίχους ευαίσθητους αλλά και ανήσυχους και δυνατές ενορχηστρώσεις, η μπάντα έχει ήδη δώσει δείγματα γραφής στα μουσικά δρώμενα της πόλης.\nΓεια σας παιδιά! Ελπίζω να είστε καλά και χαίρομαι που κάνουμε αυτή τη συνέντευξη… Οπότε πάμε να ξεκινήσουμε με μια ερώτηση, «σταθμό», πώς είστε; (γέλια)\nΚαλώς σε βρήκαμε! Είμαστε οι Group PάrΩdy και είμαστε πολύ καλά!\nΓενικά τι είναι αυτό που σας γεμίζει μια περίοδο όπως αυτή, που είναι πιο κοντά στο καλοκαίρι;\nΟ σχεδιασμός της καλοκαιρινής περιοδείας και η προσμονή να παίξουμε τα τραγούδια μας σε νέο κοινό.\nΗ αλήθεια είναι πως όχι στο βαθμό που θα το επιθυμούσαμε, για τον απλό λόγο ότι όλα όσα αφορούν την προώθηση της δουλειάς μας, περνάνε από το δικό μας χέρι με αποτέλεσμα να μην μας μένει αρκετός ελεύθερος χρόνος.\nΠάμε όμως στο δια ταύτα. Θα ήθελα να μου πείτε την ιστορία του ονόματός σας, «groupPάrωdy», γιατί κάποιος μπορεί να μην τη γνωρίζει…\nΠρόκειται για τη συνέχεια της φοιτητικής μας μπάντας που είχαμε φτιάξει στη Μυτιλήνη(Αντώνης/Παναγιώτης), τους GroupTherapy, με τη διαφορά ότι από την «θεραπεία» περάσαμε στην «παρωδία» του συστήματος της μουσικής βιομηχανίας μετά και την μόνιμη εγκατάστασή μας στην Αθήνα το 2012.\nΦαίνεστε άτομα που δεν μασάτε τα λόγια σας, οπότε θέλω να το μιλήσουμε για τη δουλειά του τραγουδιστή στις μέρες μας… Δύσκολο επάγγελμα και εκεί έξω υπάρχουν αρκετοί.. Παρόλα αυτά εσείς έχετε μια μεγάλη πορεία, πολλά lives… Υπάρχει συνταγή επιτυχίας;\nΗ αλήθεια είναι ότι δεν παίζουμε όσο συχνά θα θέλαμε, παρόλο που για το διάστημα που είμαστε ενεργοί δισκογραφικά, μας έχουν συμβεί αρκετά όμορφα πράγματα. Δεν θεωρούμε ότι έχουμε πετύχει κάτι σημαντικό για να δώσουμε κάποια συμβουλή. Αυτό που μας ενδιαφέρει είναι να γράφουμε τα τραγούδια μας και να τα παρουσιάζουμε όσο συχνότερα γίνεται.\nΤι είναι αυτό που θα κάνει κάποιο να πετύχει; Όχι μόνο στη συγκεκριμένη δουλειά, γενικότερα…\nΤο βασικό είναι οτιδήποτε κάνεις, να το κάνεις με αγάπη, αυταπάρνηση και ειλικρίνεια. Από ‘κει και πέρα όμως υπάρχουν και άλλοι παράγοντες που δεν έχουν να κάνουν με το ποιόν της δουλειάς σου απαραίτητα. Όπως είναι η τύχη, το έδαφος και το timing.\nΕπίσης είστε αρκετά χρόνια μαζί. Τι είναι αυτό που σας ενώνει;\nΌσον αφορά το ανθρωπιστικό κομμάτι, πιστεύουμε η κοινή αισθητική που έχουμε για την κοινωνικά δρώμενα και τη ζωή γενικότερα. Τώρα για το κομμάτι της συνεργασίας, η κοινή στόχευση και η αγάπη για τη μουσική είτε ως ακροατές είτε ως δημιουργοί.\nΚαι αν θέλετε να πιάσουμε λίγο και την έννοια του group, είναι πολύ δύσκολο όπως βλέπουμε να επιβιώσει και στην Ελλάδα. Γιατί γίνεται αυτό; Τα περισσότερα διαλύονται. Σε οποιοδήποτε είδος μουσικής ανήκουν…\nΔεν υπάρχει χώρος ούτε δισκογραφικά, ούτε ραδιοφωνικά ούτε συναυλιακά. Είναι όλα τα γκρουπ τροφοδότες, δημιουργοί, διαφημιστές, οργανωτές της ίδιας τους της δουλειάς, και όταν αυτό δεν σου αποδίδει μια βοήθεια για να συνεχίσεις τα πράγματα γίνονται ιδιαίτερα δύσκολα..\nΠάμε όμως τώρα στη δισκογραφία. Ποια είναι η άποψή σας… Θεωρώ ότι ποτέ ξανά δεν θα είναι η ίδια όπως παλιά κι αν μπορούσα θα κολλούσα το ρήμα «εξαφανίστηκε». Συμφωνείτε; Εννοώ ότι ο κόσμος δεν αγοράζει πια σιντί… Όλα γίνονται online και με βοηθό το ίντερνετ…\nΕξαφανίστηκε γιατί κορέστηκε. Όλο αυτό με το διαδίκτυο είναι λίγο δίκοπο μαχαίρι αν δεν ξέρει ο ακροατής να το φιλτράρει σωστά. Χάνεται πολύ σημαντικό υλικό λόγω του τεράστιου όγκου πληροφορίας με τον οποίο βομβαρδιζόμαστε καθημερινά. Βέβαια η αγορά ψηφιακού υλικού κάνει τα πράγματα πιο εύκολα, αλλά σε καμία περίπτωση δε συγκρίνεται με το να αγοράσεις ένα δίσκο βινυλίου και να κάνεις μια σωστή ακρόαση ηχητικά. Για αυτό και είναι πρώτο φέτος στις πωλήσεις μετά από τόσα χρόνια. Οπότε ίσως ισχύει πως όλα κάνουν κύκλους και το ίδιο μπορεί να συμβεί και με τη δισκογραφία.\nΕξελισσόμαστε όμως… και τα πράγματα αλλάζουν. Είναι καλό που υπάρχουν τόσο ραγδαίες εξελίξεις; Κάποιοι δεν τις προλαβαίνουν κιόλας…\nΓνώμη μας είναι πως δεν χρειάζεται να τις προλαβαίνουμε όλες. Μόνο αυτές που μπορούμε να τις χρησιμοποιήσουμε προς δικό μας όφελος και αυτό αφού τις εξετάσουμε σοβαρά για κάποιο διάστημα.\nΠαρόλα αυτά θέλω να μιλήσουμε για το καινούργιο EP σας «σε λίγο ξημερώνει». Πείτε μου μερικά λόγια γι αυτό και όλη του την ιστορία και μετά θα πιαστούμε από τους τίτλους ορισμένων κομματιών σας και θα βγάλουμε ερωτήσεις!\nΠρόκειται για ένα ψηφιακό ΕΡ που κυκλοφόρησε το Δεκέμβρη του 2018 από την Spider Music. Περιλαμβάνει 5 τραγούδια μας σε στίχους Δ. Μητσοτάκη, Β. Λαμπίρη και Μ. Αλημίση. Σε ένα από αυτά έχει γράψει τη μουσική ο τραγουδοποιός και φίλος μας Ν. Ζουρνής.\n«Ξενιτιά». Ένας τίτλος με πολλά μηνύματα και σκέψεις διαφορετικές για τον καθένα… Εσείς έχετε αναγκαστεί να φύγετε από τη χώρα σας ή έχετε φτάσει σε σημείο να το κάνετε;\nΈχουμε φτάσει κάποιες φορές αρκετά κοντά στο να το σκεφτούμε, αλλά ως δια μαγείας κάτι συνέβαινε και δεν μας άφηνε να παρεκκλίνουμε της πορείας μας.\n«Δικαστής». Μια δύσκολη λέξη… Σας έχουν «δικάσει» ποτέ; Για κάτι που κάνατε στις προσωπικές ζωές σας. Γιατί ξέρουμε ότι οι άνθρωποι γίνονται πολλοί σκληροί και κάποιες φορές ξεπερνάνε τα όρια.\n«Δικαστές» με τον εαυτό μας γινόμαστε εμείς καθημερινά καθώς κάνουμε την αυτοκριτική μας. Όλοι μας έχουμε υποστεί «δίκες» της μορφής που αναφέρεις αλλά μείναμε ανεπηρέαστοι.\nΕσείς, μιας και ανάφερα όρια, είστε των ορίων; Ή προτιμάτε να ζείτε μια ήρεμη ζωή;\nΗ ζωή διαλέγει το πως θα ζήσεις. Όλοι οι άνθρωποι μπορεί να προτιμούν κάποια πράγματα, αλλά σχεδόν πάντα τους έρχονται κάπως αλλιώς. Το θέμα είναι να μπορείς να απολαμβάνεις τη ζωή όπως και να έρχεται, Για να συμβεί αυτό όμως είναι απαραίτητη η ύπαρξη της αγάπης και από σένα και προς εσένα.\nΑν υπάρχει κάτι τρελό που θα θυμάστε μέχρι τώρα, ποιο θα ήταν αυτό που θα μπορούσατε να μου πείτε; Ένα πολύ περίεργο σκηνικό ίσως…\nΑπό τρελά θα μπορούσαμε να κάνουμε μια στήλη με αφιέρωμα.. Ένα που μας ήρθε τώρα είναι το εξής: Είμαστε στο 2009 και παίζουμε κάπου στη Μυτιλήνη. Προς το τέλος της βραδιάς παίζουμε το «Σιγά μην κλάψω». Εκείνη ακριβώς τη στιγμή μπαίνει στο μαγαζί ένας νταλκαδιασμένος κύριος με μία λαμπρή θηλυκή «συνοδεία» και ξεκινάνε όντες μεθυσμένοι να χορεύουν καρσιλαμά. Φαντάζεσαι τί έγινε.. Φτάσαμε σε σημείο όλοι να είμαστε στο πάτωμα εκτός από τον μπασίστα ο οποίος συνέχιζε να παίζει ολομόναχος και να τραγουδάει «σιγά μην κλάψω…σιγά μη φοβηθώ…»\n«Σε λίγο ξημερώνει». Τελικά υπάρχει διαφορά μεγάλη με το ξημέρωμα και όταν βραδιάζει. Οι άνθρωποι είναι διαφορετικοί το πρωί για εσάς;\nΤο ξημέρωμα σημαίνει το τέλος σε κάτι το οποίο δεν θα ξαναδούμε και η αρχή σε κάτι νέο το οποίο πάλι θα είναι μοναδικό. Οπότε θα λέγαμε ότι κατά κάποιο τρόπο δεν υπάρχει διαφορά. Οι άνθρωποι είναι πάντα οι ίδιοι, απλώς αλλάζει ο τρόπος με τον οποίο βλέπουμε ο ένας τον άλλο ανάλογα με την περίσταση.\nΕπίσης έχει τύχει ποτέ να πείτε, «μακάρι να ξημερώσει και να έρθει η καινούργια μέρα;». Από την άποψη ότι έχετε περάσει πολύ δύσκολη περίοδο. Είτε προσωπικά, είτε επαγγελματικά…\nΝαι αρκετές φορές. Αλλά πάντα παλεύουμε ως το τέλος της δύσκολης ημέρας ακόμα και να γνωρίζουμε πως δεν περνάει από το χέρι μας η αλλαγή.\nΌχι. Όπως έχουν πει και οι Τρύπες, «ο χρόνος είναι καλύτερος γιατρός». Όλη μας η ύπαρξη, σωματικά και λειτουργικά βασίζεται στην έννοια του χρόνου. Τίποτα δεν θα είχε την αξία που έχει αν δεν μπορούσε να οριστεί χρονικά.\nΈρχεται καλοκαίρι… Ποια ευχή θα δίνατε στον κόσμο;\nΑυτό που λέμε σχεδόν πάντα. Υγεία και να είμαστε απέναντι σε κάθε μορφή φασισμού.\nΤα υπόλοιπα από κοντά στις συναυλίες. Να είστε καλά και ευχαριστούμε για τη φιλοξενία.


ΜΥΤΙΚΑΣ PRESS: Συσκότιση στο λιμάνι του Μύτικα.\nΑναρτήθηκε: Σάββατο, Ιουλίου 26, 2014\nΑνώνυμος 11 Ιουλίου 2014 - 11:31 π.μ.\nto κανουν για οικονομια μια φωναζοαμε για το νερο μην αρχιζουμε και φωναζουμε και για το ρευμα.Υπομονη η νεα δημοτικη αρχη θα τα φτιαξη ολα.Θα μας αλλαξει τα φωτα.ΥΠΟΜΟΝΗ ΕΡΧΟΜΑΣΤΕ.\nΑνώνυμος 11 Ιουλίου 2014 - 5:58 μ.μ.\nΣε μια ιδιωτική επιχείρηση φυσικά και δεν θα συνέβαινε το ίδιο. Δεν θα υπήρχε περίπτωση κάτι να μη δουλεύει σωστά..\nΕάν ο υπάλληλος που θα ήταν υπεύθυνος για τον έλεγχο και την αποκατάσταση της βλάβης δεν το έκανε, μάλλον θα έχανε τη δουλειά του..\nΥπάρχει κάποιος να επιβάλει κυρώσεις για το κάθε τι που δεν λειτουργεί στο δήμο μας? Προφανώς κ υπάρχει αλλά δεν το κάνει.\nΑυτά θα πρέπει εμείς όμως να τα βλέπουμε και να σκεφτόμαστε τι ψηφίζουμε.\nΠως να το ονομάσει κανείς? Αναλγησία, αδιαφορία, δυσκοιλιότητα..\nΚάθε φορά τα ίδια κ τα ίδια και δεν αλλάζει τίποτα.\nΚαι έχουμε φτάσει στο σημείο όποιος κάνει το αυτονόητο να είναι ήρωας, αλλά στις μέρες μας ούτε το αυτονόητο δεν υπάρχει...\nΑνώνυμος 11 Ιουλίου 2014 - 10:30 μ.μ.\nAMA OLOI SAS KSIPNISTE EKEI PERA KAI KATALABETE POS ZOUN OI EUROPAOIKOI LAOI, TOTE THA ISTE PIO PROSEKTIKOI ME TI PSIFOSAS KAI DEN THE BLEPETE MONO MIKROSYMFERONTA TIS STIGMIS, ALLA THE BLEPETE TO KALO TOU TOPOU SAS, KAI TO TI PREPI NA GINI THE NA GINI PIO KATHAROTERO, KALYTERO APO DROMOUS, LIGOTERA PROBLIMATA ME TO NERO TO KALOKAIRI, KAI TOSA ALLA PROBLIMATA POU EXI O DIMOS ALYZIAS KAI GENIKA O DIMOS XIROMEROU\nΑνώνυμος 12 Ιουλίου 2014 - 10:07 π.μ.\nΔεν έχεις άδικο 10.30 αλλά δυστυχώς είχαμε να κάνουμε με μιακακή επιλογή, είτε έτσι είτε αλλιώς. Γενικά συμφωνώ με σένα αλλά θέλω να πώ τούτο. Είναι ντροπή να δεχόμαστε και να λέμε πως ο τάδε υποψήφιος δήμαρχος έδωσε τόσα λεφτά για να βγεί δήμαρχος και να μην δίνει 10 ή 20 χιλιάδες ευρώ (μέχρι να τα πάρει πίσω όταν θα εγκριθούν οι σχετικές πιστώσεις) για να διευθετήσει κάποια μικροπροβλήματα.\nΑνώνυμος 26 Ιουλίου 2014 - 8:37 μ.μ.\nΦίλε συμφωνώ και εκφράζεις μια γενικότερη αγανάκτηση με αυτό που γράφεις. Είναι κοινωνική πρόκληση να δίνεις τόσες εκατοντάδες χιλιάδες ευρώ και μπορεί και εκατομμύρια (αλήθεια ο Εισαγγελέας που είναι άραγε?) για να βγείς ή να μη βγείς Δήμαρχος και να μην δίνεις 300 ή 500 ευρώ για να φτιάξεις τα κωλοφώτα στο λιμάνι. Τι στο διάολο γίνεται ρε παιδιά? Μας κοροϊδεύουνε? Κι αυτός ο Εμπορικός Σύλλογος τι στο διάολο κάνει? Βάλτε 300 ευρώ απ το Ταμείο και φτιάξτε τα φώτα μόνοι σας. Κι αν δεν έχετε κάντε έρανο μεταξύ των μαγαζιών. Κι όποιος θέλει ας δώσει. ΞΥΠΝΕΙΣΤΕΕΕΕΕΕΕΕΕΕΕΕΕΕΕΕΕΕΕΕΕΕΕΕΕΕΕΕΕ. ΜΠΕΕΕΕΕΕΕΕΕΕΕΕΕΕΕΕΕΕΕΕΕΕΕΕΕΕΕΕΕΕΕΕΕΕΕΕΕΕ. Το μέλλον μας δεν είναι να βολευόμαστε με τα "μαγαζάκια" μας. Το μέλλον μας είναι να μη βγάζουμε τα ματάκια μας. Αλλά μας αρέσει να μας πιάνουνε τον κώλο. Τέτοιοι είμαστε.\nΑνώνυμος 26 Ιουλίου 2014 - 9:57 μ.μ.\n10.07 SYMFONIS ME TA GRAFOUMENA MOU OPOS ELPIZO KAI POLOI ALLOI, OMOS GIA DIAFOROUS LOGOUS DEN MPOROUME NA BGOUME STO DROMO KAI NA ARXISOUME NA KOPANAME KATHE YPEYTHINO TOU DIMOU GIA TIS PARAMELISISH PARALIPSIS TON KATHIKONTON TOUS. OSO GIA UPOPSIFIOUS PLIRONOUN LEFTA GIA NA BGOUN DIMARXOI STO XORIO MOU TO LENE, LATHOMA, ANTIDIMOKRATIKO, ANTITHETO TON DIMOKRATIKON IDEON MAS, KAI FYSIKA AUTOI POU GIA DIAFOROUS LOGOUS PERNOUN TA EURO GIA MENA INE POULIMENOI, ANAKSIOI NA KATHISOUN STO TRAPEZI TOU DIMOU NA PAROUN APOFASIS GIA TO KALO TOU TOPOU,ASXETOS ME TO SYNDIASMO POU ANIKOUN, GIATI HME SIGOUROS POS TO DIKO TOUS SYMFERON THA INE STO MIALO TOUS POS AUTOI NA BOLEVONTE.\nΑνώνυμος 27 Ιουλίου 2014 - 9:46 μ.μ.\nΦίλτατε μου αρέσει που συμφωνούμε. Μα να σου ξεκαθαρίσω κάτι. Δεν θέλω να μου φτιάξει ο κάθε τυχάρπαστος που πληρώνει για να εκλεγεί (είτε εκλεγεί είτε όχι, ο χαρακτηρισμός ισχύει και για τις δύο κατηγορίες) τα φώτα (μάλλον να μου τα αλλάξει πάει, αλλά τέλος πάντων). Δεν θέλω να μου τα φτιάξει ούτε ο κάθε πληρωμένος δημοτικός σύμβουλος (ή υποψήφιος, ο οποίος επίσης τα πήρε αλλά δεν βγήκε). Προτιμώ να είμαστε μπουρδέλο για να μπορέσει να συνειδητοποιήσει ο κάθε άθλιος ψηφοφόρος που τα πήρε, ότι ο καλός δήμαρχος δεν είναι αυτός που του τα δίνει πριν, αλλά αυτός που φροντίζει τουλάχιστον να λύσει την καθημερινότητά του. Τα προβλήματα της καθημερινότητάς του. Τα πρακτικά, μικρά αλλά τόσο σημαντικά. Απλά αυτό που λέω και για το οποίο αγανακτώ είναι ότι αφού έδωσε τόσα για λαδώματα ο καθένας, γιατί δεν δίνει τα ελάχιστα έτσι για να ρίξει λίγο λάδι στο καντήλι που σιγοκαίει και αργοσβήνει? Κατάλαβες που είναι η αγανάκτησή μου? Στο ότι τελικά ασχοληθήκαμε με ανθρώπους πολύ μικρούς. Ελάχιστους. Και τιποτένιους. Καληνύχτα Κεμάλ. Αυτός ο κόσμος δεν θα αλλάξει ποτέ.\nΑνώνυμος 26 Ιουλίου 2014 - 2:32 μ.μ.\nΕμ όταν είχε μπάρες τις ξηλωσατε και ότι και βάλουν το καταστρεφετε παγκάκια μπάρες τα έχουν σπάσει όλα ζουλου είναι όλοι εδώ σε αυτά τα χωριά\nΑνώνυμος 26 Ιουλίου 2014 - 2:41 μ.μ.\nΦιλε βασιλη. Επειδη ξερω οτι μπορεις να σηκωσεις το τηλεφωνο και να μιλησεις με την κυρια Σαμαρα, μετεφερε της οτι ο λαος της Αλυζιας θα την θυμαται οπως και τον κυριο Γαλουνη. Αυτη η σκοτεινια στο λιμανι ειναι το κερασακι στην τουρτα.\nΑνώνυμος 26 Ιουλίου 2014 - 9:13 μ.μ.\nΣκοτεινο το θελουμε εμεις το Λιμανι στο Μυτικα..ποιο το προβλημα??\nΑνώνυμος 27 Ιουλίου 2014 - 10:54 π.μ.\nΟι άλλοι εμείς το θέλουμε φωτεινό.\nΑνώνυμος 26 Ιουλίου 2014 - 10:40 μ.μ.\nΗ ΣΥΣΚΟΤΙΣΗ ΕΙΝΑΙ ΓΙΑ ΜΗΝ ΜΑΤΙΑΖΟΜΑΣΤΕ.\nΕΧΕΙ ΠΑΡΘΕΙ ΑΠΟΦΑΣΗ ΑΠΟ ΤΟ ΣΥΜΒΟΥΛΙΟ ΚΑΙ ΕΙΝΑΙ ΓΙΑ ΤΟ ΚΑΛΟ ΜΑΣ\nΑνώνυμος 27 Ιουλίου 2014 - 10:59 π.μ.\nΓελάει ο κόσμος με τα χάλια μας.\nΚαι το καλύτερο είναι ότι ειρωνευόμαστε αυτούς που ζητούν τα αυτονόητα.\nΤι καλύτερο έχει η Πάλαιρος δηλαδή που είναι 10 χλμ. πιο δίπλα?\nΤοπική αυτοδιοίκηση και νοοτροπία..\nΟ κόσμος λογικό είναι να απαξιώνει και να μηδενίζει τα πάντα. όταν βλέπει τους ίδιους τους υπεύθυνους να μην νοιάζονται.\nΕίναι πολύ κρίμα.\nΚαι αν δεν θέλουμε τα "κλουβιά", νομίζω πως η μόνη ρεαλιστική λύση είναι να υπάρξει τουριστική ανάπτυξη..


Εκπτώσεις χονδρικής Inverter καθαρού ημιτόνου OBM ASIA - Χαμηλές Τιμές\n,Εκπτώσεις χονδρικής Inverter καθαρού ημιτόνου OBM ASIA - Χαμηλές Τιμές\n,
τιμές χονδρικής
,ινβερτερ 12v 220v, ινβερτερ 24v 220v. Αποκτήστε inverter-ινβερτερ καθαρού ημιτόνου στη καλύτερη και φθηνότερη τιμή της αγοράς. Φθηνός, αξιόπιστος και πολύ αποδοτικός inverter καθαρού ημιτόνου σε πολύ χαμηλή τιμή. Ο καλύτερος ινβέρτερ για το φωτοβολταικό-αυτόνομο σας σύστημα σε ειδική τιμή-τιμή προσφοράς.\n,
Προσφορες, χονδρική
,Inverter τιμές, μετατροπείς Kαθαρού/Διαμορφωμένου ημιτόνου,power inverters, φωτοβολταϊκά συστήματα,photovoltaic panel, πάνελ, ηλιακή ενέργεια, inverters,ινβερτερς σε προσφορά, inverter καθαρού ημιτόνου OBM ASIA,ινβερτερ 12v 220v, ινβερτερ 24v 220v


Έφυγε από τη ζωή ο Παύλος Μπουγάς | Μένουμε Χολαργό\nmenoumeholargo Posted on Μάιος 7, 2015 19:50 Σεπτέμβριος 12, 2018 14:47\nΦτωχότερη είναι από την Πέμπτη, 7 Μαΐου, η οικογένεια του Ομίλου Φιλάθλων Χολαργού. Ο γνωστός Χολαργιώτης και επί σειρά ετών Πρόεδρος του ΟΦΧ, Παύλος Μπουγάς, έφυγε από τη ζωή, προδομένος από την καρδιά του. Μέσω του «μένουμε… Χολαργό!», σύσσωμη η\nδιοίκηση του ΟΦ Χολαργού εκφράζει τα θερμά της συλλυπητήριαπρος την οικογένεια του εκλιπόντος, η κηδεία του οποίου θα τελεστεί το απόγευμα (17:00) της Παρασκευής (8/5), στο Κοιμητήριο του Χολαργού.\nΑναλυτικά η ανακοίνωση του ΔΣ του ΟΦΧ, έχει ως εξής:\n«Το ΔΣ του ΟΦ Χολαργού εκφράζει τα ειλικρινή του συλλυπητήρια προς την οικογένεια του Παύλου Μπουγά, για το χαμό του επί σειρά ετών διατελέσαντος Προέδρου του ποδοσφαιρικού μας συλλόγου».\nMore : ΟΦ Χολαργού, Παύλος Μπουγάς


Στον αέρα το ντέρμπι Ολυμπιακού-Παναθηναϊκού στο μπάσκετ\nΈλληνες διαιτητές για το ντέρμπι των αιωνίων στο ΣΕΦ, όρισε η ΚΕΔ.\nΠριν από λίγο η ΚΕΔ έκανε γνωστή τη διαιτητική τριάδα του αγώνα του Ολυμπιακού με τον Παναθηναϊκό για τη 19η αγωνιστική της Basket League, ορίζοντας -όπως αναμενόταν- Έλληνες διαιτητές.\nΠρόκειται για τους διεθνείς Κορομηλά, Παπαπέτρου και Καρακατσούνη.\nΠλέον, έχει ενδιαφέρον τι θα γίνει από εδώ και πέρα σε όλα τα επίπεδα. Η ΚΑΕ Ολυμπιακός είχε ξεκαθαρίσει εδώ και καιρό ότι δεν θα κατέβει στο ντέρμπι με τον Παναθηναϊκό αν οριστούν Έλληνες διαιτητές, αλλά και σε κανένα παιχνίδι της Basket League με διαιτητές τους Αναστόπουλο, Μάνο και Παναγιώτου. Είχε στείλει, μάλιστα, και εξώδικη ανακοίνωση στην ΚΕΔ για να δώσει επίσημη μορφή στη θέση της περί αποχής. Από τη στιγμή, λοιπόν, που ορίστηκαν Έλληνες διαιτητές, τα δεδομένα είναι πολύ συγκεκριμένα για τους ερυθρόλευκους. Το γεγονός ότι ο Ολυμπιακός εξέφρασε αυτή τη θέση και στη σύσκεψη για τα μέτρα ασφαλείας του ντέρμπι είχε ως αποτέλεσμα να αποφασίσει η Αστυνομία να δώσει νέα αναβολή για την Παρασκευή (15/3).


«1974» και Προσφυγικό: Όταν τα δύσκολα ορθώνονται , δεν υπάρχει εύκολη διαφυγή - Apopseis\n«1974» και Προσφυγικό: Όταν τα δύσκολα ορθώνονται , δεν υπάρχει εύκολη διαφυγή\napopseisπροσφυγικό, featured, Τραμπ, μεταναστευτικό, 1974, casus belli\nFile Photo: Ο πρωθυπουργός Κυριάκος Μητσοτάκης (Κ) με τη Διοίκηση του ΤΑΙΠΕΔ, Παρασκευή 13 Σεπτεμβρίου 2019. ΑΠΕ-ΜΠΕ, ΓΡΑΦΕΙΟ ΤΥΠΟΥ ΠΡΩΘΥΠΟΥΡΓΟΥ, ΔΗΜΗΤΡΗΣ\nΟ μήνας του μέλιτος για τη Ν.Δ., και συνολικά για τον πολιτικό κόσμο, μετά τις εκλογές, έχει παρέλθει. Οι μπόρες είναι μπροστά μας και η γεωπολιτική, ως έκφραση της ανακατανομής ισχύος με όλα τα μέσα –και τα στρατιωτικά– έχει έρθει, διαψεύδοντας ορμητικά ψευδαισθήσεις και όνειρα.\nΤο πρόβλημα που αντιμετωπίζουμε, δεν είναι οικονομικό. Δεν είναι κατά βάση οικονομικό. Γιατί περάσαμε από τη σφαίρα της οικονομίας στο μοίρασμα και ξαναμοίρασμα αγορών, περιφερειών, δρόμων και διόδων μέσω της γεωπολιτικής. Το δίκαιο του ισχυρού είναι το μόνο δίκαιο μέσω του οποίου όλοι οι παίκτες μπαίνουν στο «παιχνίδι».\nΔεν θα αναλύσουμε πάλι πόσο ταραγμένη είναι η ζώνη από την Ουκρανία έως τη Μέση Ανατολή. Ούτε ότι συγκεντρώνονται όροι ρήξεων και στρατιωτικών αναμετρήσεων. Ο πόλεμος στη Συρία, έδειξε και στον πιο αισιόδοξο ότι πολλά κρίνονται στο πεδίο των μαχών και όχι της οικονομίας.\nΟ ταραξίας της περιοχής, η Τουρκία, προβάλλει έναν δικό του σχεδιασμό. Αυτόν δεν μπορούν να τον παρακάμψουν, όπως κάποτε, οι ισχυροί (ΗΠΑ και Ρωσία). Η Άγκυρα έχει δυναμώσει τόσο, ώστε δεν υπολογίζει σοβαρά την Ε.Ε. συνολικά, ή τις ξεχωριστές δυνάμεις που την απαρτίζουν. Άρα, κάθε διευθέτηση στην περιοχή, περνά μέσα από τη «συνεννόηση» και τον συνυπολογισμό της Τουρκίας. Αυτό το γνωρίζει καλά κι ο Ερντογάν, γι αυτό παίζει σκληρό πόκερ στο μεγάλο τραπέζι. Δεν παίζει μονόπολη ή φιδάκι, αλλά με όλα τα μέσα.\nΟι ελληνικές κυβερνήσεις, έχουν έναν μεγάλο πονοκέφαλο, που συνίσταται σε δύο λέξεις: 1974 και Προσφυγικό. Μοιάζουν με εφιάλτη και κανένας προστάτης δεν μπορεί να προσφέρει λύση, να προστατέψει τους εγχώριους ευνοούμενούς του.\nΟι επεκτατιστές της Άγκυρας, επαναλαμβάνουν διαρκώς και κλιμακωτά, ότι δεν θα διστάσουν να προχωρήσουν σε ένα νέο 1974 αν αυτό καταστεί αναγκαίο για να διασφαλίσουν τα τουρκικά συμφέροντα. Δίπλα στο ψηφισμένο από τη Βουλή τους casus belli εάν η Ελλάδα επεκτείνει τα χωρικά της ύδατα στα 12 μίλια, όπως έχει κάθε δικαίωμα να κάνει, τώρα επισείεται το νέο «1974». Ως νέα απειλή πολέμου όπου και όπως νομίζουν οι Τούρκοι επεκτατιστές ότι υπερασπίζουν τα «δίκαιά» τους.\nΤο «1974», λοιπόν, συμπληρώνει το casus belli, που ισχύει από το 1995, αλλά και την ανοιχτή αμφισβήτηση της συνθήκης της Λωζάνης. Έρχεται τη στιγμή που η Τουρκία διεκδικεί μέχρι και μεγάλα νησιά του ανατολικού Αιγαίου. Η κυριότητά τους είναι δική τους, λένε, αφού αποτελούν συνέχεια της τουρκικής χερσονήσου, ενώ η κυριαρχία δόθηκε στην Ελλάδα με την συνθήκη της Λωζάνης, την οποία αμφισβητούν.\nΣημειώνεται, λοιπόν, μεγάλη κλιμάκωση, πίεση και απειλή σε βάρος της Ελλάδας από την πλευρά της Τουρκίας. Το παράξενο έγκειται στη συμπεριφορά της Ελλάδας απέναντι σε αυτή. Σαν να μην την ακούει, να μην την αισθάνεται, να αποδέχεται ότι πρέπει να διευθετηθούν ξανά όλα τα θέματα, και όχι μόνο αυτό της υφαλοκρηπίδας των νησιών (θέση που είχε η χώρα από το 1974). Και όχι μόνο. Η Ελλάδα θέλει να εμφανίζεται ως η χώρα που επιθυμεί την πιο γρήγορη και απρόσκοπτη ένταξη της Τουρκίας στην Ε.Ε., την ώρα μάλιστα που οι περισσότερες ευρωπαϊκές κυβερνήσεις κάνουν τα στραβά μάτια, αποβλέποντας σε καλές σχέσεις με την Άγκυρα.\nΤι έγινε όμως το 1974; Η Ελλάδα υπέστη μια ήττα από την Τουρκία, η οποία εξαπέλυσε τον Αττίλα 1 και 2 στην Κύπρο, βομβαρδίζοντας, σκοτώνοντας, αιχμαλωτίζοντας χιλιάδες Ελληνοκυπρίους. Αλλά και δημιουργώντας πάνω από 200.000 πρόσφυγες, οι οποίοι εγκατέλειψαν να εδάφη που είχαν καταλάβει οι Τούρκοι. Αυτή η ήττα, κατά κάποιο τρόπο, «ανταλλάχτηκε» με την πτώσης της χούντας, και αυτό είναι ένα δύσκολο και περίπλοκο θέμα με προεκτάσεις, ένα ιδιαίτερο και βαθύ, θα λέγαμε, τραύμα.\nΗ τότε πολιτική ηγεσία αρνήθηκε να ανοίξει ο φάκελος της Κύπρου, γιατί θα έβγαιναν στη φόρα σοβαρές πλευρές και αιτίες της ήττας. Από τότε άρχισε κι ο εποικισμός της Κύπρου με πληθυσμό που έρχονταν από την Τουρκία και καταλάμβανε τις περιουσίες των προσφύγων Ελληνοκυπρίων.\nΤο «1974» σημαίνει για τους Τούρκους τη δυναμική προσφυγή σε πράξεις πολέμου όπου νομίσουν, για να πάρουν όσα νομίζουν ότι τους ανήκουν. Με casus belli και απειλές για νέο 1974 συντελείται η φινλανδοποίηση της Ελλάδας απέναντι στην Άγκυρα.\nΟι απειλές αυτές, μένουν αναπάντητες από τον ελληνικό πολιτικό κόσμο και αυτό είναι εντυπωσιακό για τις διαθέσεις και την έλλειψη σοβαρότητας που επικρατούν. Για τους συμβιβασμούς που είναι διατεθειμένοι να κάνουν, χρησιμοποιούν το πιασάρικο δίλλημα «συμφωνία ή πόλεμος», αλλά και την καλλιέργεια φόβου. Κρύβοντας ότι η ακραία υποχωρητικότητα είναι αυτή που ανοίγει περισσότερο τις πολεμικές ορέξεις.\nΘυμίσαμε το προσφυγικό ζήτημα μετά την εισβολή του Αττίλα. Η χώρα μας έχει γνωρίσει και το προσφυγικό του 1922, με την καταστροφή του ελληνισμού της Μ. Ασίας. Αλλά και τεράστια κύματα μετανάστευσης προς τη Δύση. Γνωρίζουμε (παρά τις διαφορές) από πρώτο χέρι τι σημαίνει να είσαι πρόσφυγας (ή μετανάστης).\nΤώρα, το Προσφυγικό έχει μετατραπεί σε γεωπολιτικό όπλο. Παράλληλα, μπορεί να μετατραπεί, πέρα από όλα τα άλλα, σε εργαλείο «γκριζαρίσματος» περιοχών, και αλλαγής της πληθυσμιακής σύνθεσης σε ευαίσθητες περιοχές.\nΟι κλίμακες τρομάζουν. Σε όλο τον κόσμο, οι «πολιτισμένες» και αναπτυγμένες χώρες χτίζουν τείχη για να φράξουν τον ερχομό των προσφύγων που ξεριζώνονται από τους πολέμους, τη φτώχεια, αλλά και την κλιματική αλλαγή. Στην Αμερική, το τείχος στα σύνορα με το Μεξικό είναι ενδεικτικό (ίδια πολιτική εδώ από Τραμπ, Ομπάμα) και οι εντολές είναι «πυροβολήστε τους στα πόδια για να μην περνάνε».\nΟι ροές προσφύγων και μεταναστών από την Ασία και τη Μ. Ανατολή κατευθύνονται προς τη Δύση, και όχι προς τις χώρες του Κόλπου, οι οποίες χρησιμοποιούν μεγάλα τμήματα μεταναστών εργαζομένων. Όποτε το επιχείρησαν, οι πρόσφυγες συνάντησαν εκεί σκληρότερη στάση από αυτή του Τραμπ. Επομένως, μέσω Μ. Ασίας, η διαδρομή περνά από τα ελληνικά νησιά, με σκοπό να καταλήξει με κάποιο τρόπο στην Ευρώπη. Για αυτή τη διακίνηση, έχουν στηθεί μεγάλες μπίζνες.\nΠαράλληλα, η «φιλελεύθερη» Ευρώπη έχει κλείσει τα σύνορά της και αποκρούει την είσοδο προσφύγων στις βασικές χώρες. Προτιμά να ρίχνει λεφτά στην Τουρκία για να τους κρατά στο έδαφός της, και φροντίζει να λαδώνει το παζάρι αυτό. Δεύτερη άμυνα, όποιοι περάσουν από την Τουρκία προς την Ελλάδα να παραμείνουν εκεί. Αν δεν χωρέσουν, υπάρχουν και κάποιες ακόμα λύσεις στα Βαλκάνια.\nΑυτός είναι ο σχεδιασμός προς το παρόν. Αν η Τουρκία έχει ήδη 3 ή 4 εκατομμύρια, τι απαγορεύει να υποδεχθεί η Ελλάδα 300-400 χιλιάδες; Ορισμένοι θεωρούν υπερβολικά τα νούμερα, αλλά δεν είναι καθόλου. Γιατί έτσι σκέπτονται και έτσι ενεργούν.\nΌταν υπάρχουν τέτοια προβλήματα στον άμεσο ορίζοντα, σκεφτείτε τι μπορούν να προσφέρουν 6 ουρανοξύστες στο Ελληνικό…\nΧρειάζεται η ανάκτηση όλων των σημαντικών παραγόντων της κοινωνικής και πολιτικής ζωής, με γνώμονα και κριτήριο τη δημοκρατική διέξοδο και αναγέννηση της χώρας. Οικονομική, πολιτική, κοινωνική και εθνική.\nΌχι μόνο ο Ερντογάν, αλλά και ο κ. Τραμπ έχει βάψει τα χέρια του με το αίμα των Κούρδων…\nΠόσο καιρό θ’ αναμένουμε να… κόψετε τον βήχα της επεκτατικής Τουρκίας;


Δευτέρα 16 Μαΐου 2022 05:25\nΝα αφεθούν οι άνθρωποι\nνα ζήσουν όπως επιλέγουν\nΔεν είναι ακόμα η ώρα του απολογισμού για τη χρονιά που πέρασε. Δεν έφυγε καν το 2016. Και ποτέ δεν ξέρεις με το χρόνο τι θα γίνει, τουλάχιστον το χρόνο έτσι όπως μάθαμε να τον μετράμε γιατί ο άλλος, ο κανονικός χρόνος δεν θα μας περιμένει. Αν όλα πάνε καλά πάντως με τα ρολόγια μας, η Παραμονή της Πρωτοχρονιάς θα περάσει κανονικά στην Πρωτοχρονιά, με επιπλέον ένα δευτερόλεπτο όπως λένε φέτος.\nΤο «κανονικά» είναι βέβαια μεγάλη κουβέντα. Τι είναι κανονικό στους καιρούς μας για είναι και το ημερολογιακό έτος; Και πώς είναι να ζεις «κανονικά» στα χρόνια της μεγάλης ύφεσης, όταν όλα φαίνονται τρομερά ακανόνιστα;\nΈνας φίλος, λέει, ότι κάποτε πρέπει να μας αφήσουν και να ησυχάσουμε λίγο, να κοιτάξουμε τις ζωές έστω και μέσα σε αυτό το χάος που προκαλεί η κρίση. Κι έχει δίκιο, γιατί είναι και πολύς ο θόρυβος που δημιουργεί η εξουσία, εγχώρια και διεθνής. Σαν να παρεμβαίνουν στις ζωές μας για να επιβεβαιώσουν το ρόλο τους.\nΔεν υπάρχει νομίζω σήμερα νουνεχής Έλληνας που να μην καταλαβαίνει τι γίνεται και σε τι συνθήκες ζει. Άλλο οι επιθυμίες ή τα όνειρά του και οι επιδιώξεις για μία άλλη ζωή. Μην μπερδεύουμε συνέχεια, όσα ζούμε με αυτά που θα θέλαμε να ζήσουμε.\nΑν συνεπώς η πραγματικότητα είναι ως ένα βαθμό δεδομένη, τότε και οι πολίτες πρέπει να έχουν τη δυνατότητα να ζήσουν όπως τα καταφέρνουν καλύτερα, οι δε κυβερνώντες οφείλουν να τους επιτρέψουν να βιοπορισθούν μέσα σε κλίμα ασφάλειας και ηρεμίας. Όσο είναι δυνατόν.\nΊσως η καλύτερη ευχή για την επόμενη χρονιά, να είναι να πέσουν οι τόνοι, να χαμηλώσει η ένταση. Έτσι κι αλλιώς μαγικές λύσεις δεν θα υπάρξουν, όπως δεν υπήρξαν τα τελευταία έξι χρόνια.\nΓιατί πεθαίνουν τόσοι πολλοί επώνυμοι\nΘα έπρεπε πια να είναι γνωστό ότι δεν υπάρχει κάτι περίεργο με τον μεγάλο αριθμό απωλειών διασημοτήτων. Έχει πολυαναλυθεί το θέμα και ξέρουμε λίγο πολύ γιατί τελικά μας εντυπωσιάζει ότι «πεθαίνουν συνέχεια τόσοι πολλοί επώνυμοι».\nΚατ’ αρχάς, το πρόβλημα είναι με την «επωνυμία». Στην εποχή μας υπάρχουν πλέον πολλοί διάσημοι. Ή καλύτερα είναι πολλοί εκείνοι που διάφορες ομάδες του πληθυσμού θεωρούν διάσημους. Αν πεθάνει για παράδειγμα ένας κιθαρίστας του χέβι μέταλ, θα είναι απώλεια για τους φίλους αυτής της μουσικής, αλλά δεν έχει σημασία για όσους δεν τον γνώριζαν καν.\nΣε ένα δεύτερο επίπεδο, είναι η δημοσιότητα που μεγεθύνει τα πράγματα. Όλα αποκτούν τον τίτλο της «είδησης» και διαδίδονται τάχιστα, εκεί που παλιά ίσως δεν τα παίρναμε καν είδηση.\nΑπό ‘κεί και πέρα, σημασία έχει τι θυμόμαστε από όποιον φεύγει για πάντα. Και το αποτύπωμα που αφήνει πίσω του είναι και θα πρέπει να είναι το κύριο θέμα συζήτησης.\nΑπό τα θετικά του 2016, στις ελπίδες του 2017 31 Δεκεμβρίου 2016 By Eleftheria\nΜειώνεται ο πληθυσμός της χώρας 31 Δεκεμβρίου 2016 By Eleftheria


Ένα κινητό γραφείο από την Nissan – Δείτε το βίντεο – News.gr\nΚάνει το ταξίδι άνετο και αποτελεσματικό\nΤο τελευταίο διάστημα, ιδιαίτερα κατά τη διάρκεια της πανδημίας COVID-19, ο τρόπος που εργαζόμαστε έχει διαφοροποιηθεί σημαντικά.\nΚαθώς η εξ αποστάσεως εργασία γίνεται πιο διαδεδομένη, προσφέρονται ολοένα και περισσότερες ευκαιρίες για να σκεφτούμε πώς να χρησιμοποιήσουμε καλύτερα τον χρόνο μας κατά την μετακίνησή μας, επιδιώκοντας μια υγιή ισορροπία μεταξύ επαγγελματικής και προσωπικής ζωής.\nΚατά τη διάρκεια των δοκιμών, η Ιαπωνική μάρκα έλαβε πολλά θετικά σχόλια από τους συμμετέχοντες. “Ήταν πολύ εύκολο στη χρήση”, δήλωσε ένας συμμετέχων, “και θα ήθελα να δω την υπηρεσία διαθέσιμη για γενική χρήση”. Ένας άλλος συμμετέχων το περιέγραψε ως “έναν πραγματικά άνετο κινητό χώρο για συναντήσεις και είμαι σίγουρος ότι όταν οι άνθρωποι αρχίσουν να το χρησιμοποιούν, δεν θα μπορούν να ζήσουν χωρίς αυτόν!”.\nΕίτε σε επαγγελματικό ταξίδι είτε στο δρόμο για το σπίτι ή το γραφείο, το Elgrand Mobile Work Suite βοηθά στην αξιοποίηση του χρόνου της διαμπορεί να σας βοηθήσει να αξιοποιήσετε στο έπακρο τον χρόνο σας κατά τη διαδρομή, πράγμα που σημαίνει ότι θα έχετε περισσότερο ελεύθερο χρόνο για να κάνετε τα πράγματα που αγαπάτε.\nΈτοιμα τα πρώτα Nissan GT-R50


Φορτσάρει για νέες μεταγραφές - SportLesvos.gr\n12 Ιουλ 2018, 12:16\nΣτην τελική ευθεία των διαπραγματεύσεων για την ολοκλήρωση νέων μεταγραφικών υποθέσεων βρίσκεται ο Αιολικός, που όσο περνούν οι μέρες επιθυμεί να κλείνει μία προς μία τις «τρύπες» του ρόστερ του, εν όψει της έναρξης της προετοιμασίας του για την αγωνιστική περίοδο 2018-19.\nΣτην ομάδα της Μυτιλήνης, διοίκηση και προπονητής έχουν κατασταλάξει στους υποψήφιους στόχους, επιθυμώντας να διεκπεραιωθούν τα τυπικά πριν τις επίσημες ανακοινώσεις. Το «SL» σε προ ημερών ρεπορτάζ του είχε αναφερθεί στις προτεραιότητες της ομάδας, που αναζητά στο μεταγραφικό παζάρι τις καλύτερες δυνατές λύσεις με βάση το μπάτζετ της για την απόκτηση αριστερού μπακ, αλλά και ακραίου επιθετικού.\nΠαράλληλα, ο Σταύρος Γριπιώτης και οι συνεργάτες του έχουν ολοκληρώσει τις επαφές τους εδώ και μέρες με τους παίκτες που θα παραμείνουν στο δυναμικό από την περσινή χρονιά. Μπορεί να μην έχουν ανακοινωθεί επίσημα οι όποιες συμφωνίες, ωστόσο είναι δεδομένο ότι στον Αιολικό έχουν περάσει στο επόμενο στάδιο της μεταγραφικής ενίσχυσης και για τυπικούς λόγους οι ανανεώσεις θα ανακοινώνονται σταδιακά τις επόμενες μέρες.\nΠαράλληλα, σήμερα το βράδυ θα γίνει και η παρουσίαση των καρτών διαρκείας για την αγωνιστική περίοδο 2018-19, στα νέα γραφεία του συλλόγου στην Προκυμαία (πάνω από τη Martano), στις 8 το βράδυ. Εκδήλωση που είχε μετατεθεί από τη Δευτέρα, λόγω της Γενικής Συνέλευσης της ΕΠΣ Λέσβου στο Ίππειος.


Μεταβολές σχολικών μονάδων 2018-2019, μεταθέσεις – Ηλίας Παπαχρήστος – Σύλλογος Εκπ/κών Π.Ε. Αγρινίου – Θέρμου\nΣτις\tPosted on 28 Μαΐου 2018 28 Μαΐου 2018 από\tΓραμματεία σε\tΑιρετοί ΠΥΣΠΕ, Ανακοινώσεις & Δημοσιεύσεις\nδημοσιεύθηκαν στις 18-5-2018 (ΦΕΚ 1717 τ.Β.) οι μεταβολές των σχολικών μονάδων για το σχολικό έτος 2018-2019 και στον παρακάτω πίνακα εμπεριέχονται όσες μεταβολές σχετίζονται με τις σχολικές μονάδες της Δ/νσης Α/θμιας Εκπ/σης Αιτωλ/νίας. Για πρώτη φορά προκύπτει από συγχώνευση 18/θέσιο Δημοτικό Σχολείο (το 1ο Δ.Σ. Βόνιτσας).\nΙδρύσεις, προαγωγές, υποβιβασμοί, συγχωνεύσεις\nΔημοτικών Σχολείων και Νηπιαγωγειων Ν. Αιτωλ/νίας από το σχολ. έτος 2018-2019\nΑ. Προάγονται από το σχολικό έτος 2018-2019 οι παρακάτω σχολ μονάδες\n1 Το 4ο Δ.Σ. Μεσολογγίου από 9/Θ σε 10/Θ\n2 Το Δ.Σ. Κεχρινιάς από 1/Θ σε 2/Θ\n3 Το 1ο Δ.Σ. Αιτωλικού από 7/Θ σε 8/Θ\nΒ. Υποβιβάζονται από το σχ έτος 2018-2019 οι παρακάτω σχολικές μονάδες\n1 Το Δ.Σ. Γουριάς από 4/Θ σε 3/Θ\n2 Το Δ.Σ. Παπαδατών από 5/Θ σε 3/Θ\n3 Το 1ο Δ.Σ. Νεάπολης από 8/Θ σε 6/Θ\n4 Το Δ.Σ. Αντιρρίου από 8/Θ σε 6/Θ\n5 Το Δ.Σ. Λεσινίου από 6/Θ σε 4/Θ\n6 Το Δ.Σ. Γιανουζίου από 3/Θ σε 1/Θ\n7 Το Δ.Σ. Λεπενούς από 9/Θ σε 7/Θ\n8 Το 4ο Δ.Σ. Ναυπάκτου από 7/Θ σε 6/Θ\n9 Το 1ο Δ.Σ. Θεστιέων από 7/Θ σε 6/Θ\n10 Το 10ο Δ.Σ. Αγρινίου από 15/Θ σε 14/Θ\n11 Το Δ.Σ. Αγίου Θωμά από 3/Θ σε 2/Θ\n12 Το Δ.Σ. Αγίου Ανδρέα από 3/Θ σε 2/Θ\n13 Το Δ.Σ. Παντάνασσας από 5/Θ σε 4/Θ\n14 Το Δ.Σ. Θύρρειου από 5/Θ σε 4/Θ\n15 Το Δ.Σ. Θέρμου από 12/Θ σε 11/Θ\n16 Το Δ.Σ. Σταμνάς από 5/Θ σε 4/Θ\n17 Το 1ο Δ.Σ. Κατοχής από 8/Θ σε 6/Θ\n18 Το 1ο Δ.Σ. Αστακού από 12/Θ σε 11/Θ\nΓ. Συγχωνεύονται από το σχολικό έτος 2018-2019 οι παρακάτω σχολ μονάδες\n1 Το 1/Θ Δ.Σ. Αγίου Βλασίου με το 1/Θ Δ.Σ. Πεντάκορφου σε ένα νέο Δ.Σ.\nμε το όνομα 1/Θ Δ.Σ. Αγίου Βλασίου\n2 Το 1/Θ Δ.Σ. Ανοιξιάτικου με το 8/Θ Δ.Σ. λουτρού σε ένα νέο Δ.Σ.\nμε το όνομα 7/Θ Δ.Σ. Λουτρού\n3 Το 12/Θ 1ο Δ.Σ. Βόνιτσας με το 7/Θ 2ο Δ.Σ. Βόνιτσας σε ένα νέο Δ.Σ.\nμε το όνομα 18/Θ 1o Δ.Σ. Βόνιτσας\n4 Το 3/Θ Δ.Σ. Κεφαλόβρυσου Αιτωλικού με το 1/Θ Δ.Σ. Χαλίκι Αιτωλικού\nσε ένα νέο Δ.Σ. με το όνομα 3/Θ Δ.Σ. Κεφαλόβρυσο Αιτωλικού\nΑ. Προάγονται από το σχολικό έτος 2018-2019 τα παρακάτω Νηπιαγωγεία\n1 Το 9ο Νηπιαγωγείο Αγρινίου από 1/Θ σε 2/Θ\n2 Το 1ο Νηπιαγωγείο Κατούνας από 1/Θ σε 2/Θ\n3 Το Νηπιαγωγείο Φυτειών από 1/Θ σε 2/Θ\nB. Συγχωνεύονται από το σχολικό έτος 2018-2019 τα παρακάτω Νηπιαγωγεία\n1 Το 2/θ 1ο Νηπ Νεάπολης με το 1/θ Νηπ Σπολάιτας σε νέο Νηπιαγωγείο\nμε το όνομα 2/θ 1ο Νηπιαγωγείο Νεάπολης\n2 Το 2/θ 2ο Νηπ Παναιτωλίου με το 1/θ Νηπ Ν. Αβόρανης σε νέο Νηπιαγωγείο\nμε το όνομα 2/θ 2ο Νηπιαγωγείο Πανατωλίου\n3 Το 1/θ Νηπ Κάτω Ζευγαρακίου με το 1/θ Νηπ Κάτω Κερασόβου σε νέο Νηπιαγωγείο\nμε το όνομα 1/θ Νηπιαγωγείο Κάτω Ζευγαράκι\n4 Το 2/θ 5ο Νηπ Αγρινίου με το 1/θ 19ο Νηπ Αγρινίου σε νέο Νηπιαγωγείο\nμε το όνομα 3/θ 5ο Νηπιαγωγείο Αγρινίου\nΟι παραπάνω μεταβολές δημοσιεύθηκαν καθυστερημένα (κατά τη διαδικασία των μεταθέσεων εντός ΠΥΣΠΕ) και στις 24-5-2018 στάλθηκε διευκρινιστική εγκύκλιος στις Δ/νσεις Εκπ/σης, επίσης καθυστερημένα, η οποία αναφέρει “….παρακαλούμε να ληφθούν υπόψη, κατά τη διαδικασία των τοποθετήσεων και βελτιώσεων των εκπαιδευτικών της Π.Ε., οι μεταβολές των σχολικών μονάδων στις περιοχές ευθύνης σας….” .\nΣτο ΠΥΣΠΕ Αιτωλ/νίας η διαδικασία έχει σχεδόν ολοκληρωθεί χωρίς να ληφθούν υπόψη οι παραπάνω μεταβολές και αναμένεται συνεδρίαση του ΠΥΣΠΕ, εισήγηση του Δ/ντη Εκπ/σης, αποστολή της στον Περιφερειακό Δντη Εκπ/σης και έκδοση σχετικής απόφασης για την ολοκλήρωσή τους.\nΕπειδή σε άλλα ΠΥΣΠΕ η διαδικασία έχει ολοκληρωθεί (χωρίς να ληφθούν υπόψη οι σχολικές μεταβολές) και σε άλλα ΠΥΣΠΕ τώρα έχει αρχίσει (υπολογίζοντας τις σχολικές μεταβολές) έχουν δημιουργηθεί σοβαρά προβλήματα.\nΓια να τηρηθεί η ισονομία και το ενιαίο των υπηρεσιακών μεταβολών σε όλα τα ΠΥΣΠΕ και να αρθούν τα όποια προβλήματα έχουν δημιουργηθεί, θα προτείνω στην επόμενη συνεδρίαση του ΠΥΣΠΕ και πριν την αποστολή της εισήγησης του Δ/ντη Εκπ/σης, να σταλεί ερώτημα στο Υπ Παιδείας εάν η διαδικασία των μεταθέσεων θα πρέπει να ξεκινήσει σε όλα τα ΠΥΣΠΕ από την αρχή λαμβάνοντας υπόψη και τις μεταβολές των σχολικών μονάδων του σχ. έτους 2018-2019, ή να ολοκληρωθεί η διαδικασία χωρίς να ληφθούν υπόψη και να υπολογισθούν στις μεταθέσεις της επόμενης χρονιάς (όπως υπολογίσθηκαν φέτος οι μεταβολές των σχολικών μονάδων του σχ. έτους 2017-2018).\nTagsΑιρετοίΜεταθέσεις - Αποσπάσεις\nΠροηγούμενοPrevious post:Θεατρικό/Πολιτιστικό Φεστιβάλ 2018\nΕπόμενοNext post:ΑΞΙΟΛΟΓΙΚΕΣ ΚΑΤΗΓΟΡΙΕΣ ΣΧΟΛΙΚΩΝ ΜΟΝΑΔΩΝ ΑΙΤ/ΝΙΑΣ 2018 – ΔΗΜΟΤΙΚΑ – Ηλίας Παπαχρήστος


"The suicide squad" από σήμερα στους κινηματογράφους - kmag\nwritten by The K-magazine 19/08/2021\nΑπό το φρικτά υπέροχο μυαλό του σεναριογράφου και σκηνοθέτη Τζέιμς Γκαν (Φύλακες του Γαλαξία) έρχεται η νέα υπερηρωική περιπέτεια της Warner, The Suicide Squad, με πρωταγωνιστική την ομάδα των πιο αχρείων εγκληματιών της DC. Μία καταιγιστική, εντυπωσιακή, αυθάδικη, εξωφρενική και αντιηρωική ταινία που φιλοδοξεί να βομβαρδίσει το κοινό με υπερθέαμα, δράση και ξεκαρδιστικές σκηνές. Όσο οι πρωταγωνιστές πεθαίνουν για να σώσουν τον κόσμο, το κοινό θα πεθαίνει στα γέλια.\nΚαλώς ήρθατε στην κόλαση ή αλλιώς την Μπελ Ρεβ, τη φυλακή με το μεγαλύτερο ποσοστό θανάτων στις ΗΠΑ. Εκεί όπου βρίσκονται έγκλειστοι οι χείριστοι εγκληματίες και θα κάνουν τα πάντα για να ξεφύγουν – ακόμα και αν χρειαστεί να συμμετάσχουν στην άκρως απόρρητη και σκοτεινή Task Force X.\nΠοια είναι η σημερινή αποστολή ζωής και θανάτου; Να συγκεντρωθεί μία εγκληματική ομάδα, αποτελούμενη από τους Μπλάντσπορτ, Peacemaker, Κάπτεν Μπούμερανγκ, Ρατκάτσερ 2, Σαβάντ, Κινγκ Σαρκ, Μπλάκγκαρντ, Τζάβελιν και την αγαπημένη ψυχοπαθή όλων, τη Χάρλεϊ Κουίν. Έπειτα, να εξοπλιστούν ανάλογα της περίστασης και να πέσουν (κυριολεκτικά) στο απομακρυσμένο και γεμάτο εχθρούς, νησί του Κόρτο Μαλτέζε. Μέσα σε μία ζούγκλα γεμάτη εχθρούς και αντάρτικες δυνάμεις σε κάθε στροφή… H φονική ομάδα βρίσκεται σε αποστολή αναζήτησης και καταστροφής. Φυσικά με τον Συνταγματάρχη Ρικ Φλαγκ από εδάφους να προσπαθεί να τους κρατήσει φρόνιμους και τους κυβερνητικούς τεχνικούς της Αμάντα Γουόλερ στα αυτιά τους, να παρακολουθούν κάθε τους κίνηση. Και όπως πάντα, μία λάθος κίνηση και είναι όλοι νεκροί. Αν κάποιος ήθελε να βάλει ένα στοίχημα, η έξυπνη κίνηση θα ήταν να ποντάρει εναντίον όλων.\nΠεθαίνουν για να σώσουν τον κόσμο\nΟ σεναριογράφος-σκηνοθέτης Τζέιμς Γκαν οδηγεί τους εγκληματίες της Task Force X σε ένα εξωφρενικό, αυθάδικο και επικίνδυνο ταξίδι… Γεμάτο δράση, βία, ακραίες καταστάσεις, χιούμορ και τρυφερές στιγμές, μέσα από το μοναδικό του δημιουργικό φίλτρο. Όσοπερισσότερο οιπρωταγωνιστέςρισκάρουννα πεθάνουν, τόσο περισσότερο το κοινό θα πεθαίνει από τα γέλια.\nΈχοντας στη διάθεση του το πάνθεον της DC για να διαλέξει τα μέλη τη ςεγκληματικής του ομάδας, ο Γκαν ένιωσε σαν το παιδί σε ζαχαροπλαστείο. «Από μικρός αγαπούσα την Ομάδα Αυτοκτονίας, είναι από τις αγαπημένες καρτουνίστικες παρέες αντιηρώων. Πάντα με ενδιέφεραν οι άνθρωποι που δεν έχουν ζήσει καλές ζωές και βρίσκουν την ευκαιρία να βελτιωθούν και να εξιλεωθούν. Μερικοί αρπάζουν την ευκαιρία, άλλοι όχι. Πρόκειται για την ανθρώπινη φύση με όλες τις αποχρώσεις ηθικής και μου δόθηκε η δυνατότητα να τη δείξω στο πανί με ένα μεγαλειώδη, συναρπαστικό τρόπο, με εξωγήινους, τέρατα και έναν καρχαρία» λέει ο δ ημιουργός.\nΗ κλίμακα της ταινίας είναι τεράστια σε κάθε επίπεδο, χρειάστηκε τα μεγαλύτερα σκηνικά που έχουν κατασκευαστεί από το στούντιο. Το όραμα του Γκαν ήταν ξεκάθαρο: παρόλο που ο κάθε χαρακτήρας είναι ήδη ένας εγκληματίας για τους δικούς του λόγους, ο δημιουργός τους έχει διαποτίσει με μία αίσθηση εξιλέωσης ή τουλάχιστον μία πιθανότητα εξιλέωσης. Καιπαρόλοπουδιάλεξεμερικούςπασίγνωστους κακούς, έχει συμπεριλάβει αρκετούς αλλόκοτους χαρακτήρες τονίζοντας τα παράξενα χαρακτηριστικά τους, εξασφαλίζοντας ότι το κοινό θα τους αγαπήσει. Μέχρι να πεθάνουν ένας ένας με έναν εξωφρενικό και υστερικά αστείο τρόπο.\ntanweerThe suicide squadκινηματογράφος\nΘέλεις το άρωμα σου να κρατάει περισσότερο; 5 τρικ που πρέπει να δοκιμάσεις


Google+ To Φανάρι : Η πλήρης κατάπτωση της Ακαδημίας Αθηνών\nΟΝΕΙΔΟΣ ΟΙ ΕΠΙΛΟΓΕΣ ΤΗΣ ΑΚΑΔΗΜΙΑΣ!\nΗ Ακαδημία Αθηνών δεν φημίζεται για πολλά πράγματα.\nΥπάρχει χωρίς να διακρίνεται.\nΗ εικόνα που έχει το ευρύ κοινό για τις δραστηριότητές της δεν είναι καλή.\nΗ έξωθεν -όχι και τόσο καλή- μαρτυρία της οφείλεται και στις επιλογές της....\nΤα παραδείγματα της κακοδαιμονίας αυτού του πνευματικού ιδρύματος, που θα μπορούσε να ωφελήσει τον τόπο, είναι πολλά. Ωστόσο, δεν χρειάζεται να γίνει εκτεταμένη μνεία σε όλα τα μελανά σημεία της ιστορίας της Ακαδημίας. Δύο περιπτώσεις αρκούν για να γίνει αντιληπτό το μέγεθος των χρόνιων προβλημάτων που αντιμετωπίζει.\nΕνα... χτυπητό κρούσμα εντελώς άστοχης επιλογής απονομής τιμητικής διάκρισης ακούει στο όνομα «Τσαουσέσκου». Στην ιστοσελίδα του Εθνικού Οπτικοακουστικού Αρχείου, που βρίσκεται στη διεύθυνση http://mam.avarchive.gr/, μπορεί κάποιος να παρακολουθήσει μια από τις πιο οικτρές στιγμές της Ακαδημίας Αθηνών.\nΤο βίντεο, που έχει κωδικό τεκμηρίου D2394, δείχνει την Ελενα Τσαουσέσκου, σύζυγο του κομμουνιστή τυράννου της Ρουμανίας, να εισέρχεται στις 26 Μαρτίου 1976 καταχειροκροτούμενη στην Ακαδημία Αθηνών, η οποία την είχε μόλις ανακηρύξει σε... αντεπιστέλλον μέλος.\nΤο 1989, ανήμερα τα Χριστούγεννα, οι Ρουμάνοι ξέσπασαν σε ξέφρενους πανηγυρισμούς όταν άκουσαν την είδηση για τον τερματισμό της ζωής του ζεύγους Τσαουσέσκου από εκτελεστικό απόσπασμα, το οποίο εφάρμοσε καταδικαστική απόφαση έκτακτου στρατοδικείου.\nΜια άλλη κακή στιγμή της Ακαδημίας Αθηνών είναι πρόσφατη. Η αναφορά γίνεται στην ανάληψη της προεδρίας της ακαδημίας από τον διορισμένο πρωθυπουργό της τρόικας Λουκά Παπαδήμο. Ο άνθρωπος που εισήλθε στο Μέγαρο Μαξίμου δίχως να έχει εκλεγεί από τον ελληνικό λαό και πολιτεύτηκε σαν υπάλληλος του Βόλφγκανγκ Σόιμπλε θα αναλάβει καθήκοντα προέδρου της Ακαδημίας Αθηνών για το έτος 2017!\nΑξίζει να σημειωθεί ότι ο Λουκάς Παπαδήμος και ο Βαγγέλης Βενιζέλος κατέστρεψαν τα ασφαλιστικά ταμεία και τους μικροομολογιούχους (το 2012) με το καταστροφικό «κούρεμα» στα ελληνικά ομόλογα που κατείχαν ιδιώτες (PSI). Ισως γι' αυτό, αλλά και για τις άλλες μνημονιακές πολιτικές που δρομολογήθηκαν επί των ημερών του να θεωρήθηκε επαρκής για να προεδρεύσει της Ακαδημίας Αθηνών.\nΖούμε σε ημέρες πλήρους καταπτώσεως.\nΑναρτήθηκε από Το Φανάρι στις 12/30/2016 10:17:00 π.μ.\nΕτικέτες Γενίτσαροι , Ελλάδα , Επικαιρότητα , Πολιτισμός , Προσκυνημένοι , Ὑβριστὲς


06.10.2016 14:01 Apostolos Skoubouris fb\n* Σχόλια, αλληλοκατηγορίες, αναρτήσεις «επίθεσης» στο αντίπαλο στρατόπεδο, κριτική, βρισιές, ειρωνείες, χλευασμός για τους… άλλους Έλληνες που επέλεξαν κάτι άλλο, ξεκατίνιασμα! Και ξανά σχόλια, αλληλοκατηγορίες, αναρτήσεις «επίθεσης», κριτική, βρισιές, ειρωνείες, χλευασμός, ξεκατίνιασμα! Κανένας δημιουργικός διάλογος, καμιά διάθεση και προσπάθεια για σύνθεση και συναντίληψη, καμιά (ιδεολογική) παραχώρηση… Περιχαρακώσεις σε ξεχωριστά στρατόπεδα, σε… αμπαρωμένα (ιδεολογικά) κουτάκια. Μια (απομονωμένη από τον υπόλοιπο κόσμο)… αυλή από πολλά κουτάκια, με μικρές ιδεολογικές «μάντρες», εμείς – εσείς, διαρκή συρματοπλέγματα διαιώνισης της τοξικότητας! * Οι Έλληνες ΑΡΝΟΥΝΤΑΙ να συνεννοηθούν, αρνούνται να σκεφτούν και συνεχίζουν τους παράλληλους… μονολόγους, τις «δοτές» αναρτήσεις, τη χασομέρια με τους δικούς μας… likeάδες. Από το καφενείο του Facebook, από την αγορά, από το δρόμο, τα media, έως τη Βουλή! ΙΔΙΟΣ καθρέφτης, ΙΔΙΟ είδωλο! Και έτσι πορεύεται ο κόσμος. Και έτσι αυτή η υπέροχη χώρα συνεχίζει στο τίποτα και στο καθόλου.\nΥ.Γ.: «Μα ο κόσμος προχωρά χωρίς να μας ρωτά, κλεισμένοι δρόμοι, κλέφτες και αστυνόμοι, αγάπα το κελί σου, του παν, κι ύστερα, έξω πιο μόνος, μα γελούσε ακόμη». (Άλκης Αλκαίος).\nΗ Δικαιοσύνη “ξέθαψε” υπόθεση του 2010 και απαγγέλλει δίωξη κατά Βγενόπουλου\nΤην άσκηση ποινικής δίωξης κατά του Ανδρέα Βγενόπουλου διέταξε η οικονομική εισαγγελέας Ελένη Ράϊκου για υπόθεση της MIG και της Marfin Egnatia Bank, που έχει δικαστικά κλείσει από το 2010.\nΗ τότε Εισαγγελέας Εφετών έθεσε τις σχετικές υποθέσεις στο αρχείο, αφού τότε δεν προέκυψε τέλεση αξιοποίνων πράξεων.\nΤο θέμα, προφανώς σχετίζεται και με την αναταραχή που επικρατεί στο χώρο της Δικαιοσύνης, όπου …έχουν βγει “μεγάλα μαχαίρια”. Είναι άλλωστε γνωστή η κόντρα του επιχειρηματία με την Πρόεδρο του Αρείου Πάγου κ.Β.Θάνου…\nΑς δείξουμε συμπόνοια στους Γερμανούς (πολίτες)\nEpameinondas Chaldoupis fb\nΤόσα χρόνια τους έχουν με σφιγμένα ζωνάρια για να γίνει η Γερμανία οικονομική υπερδύναμη.\nΈχουν φθάσει οι άνθρωποι το πλεόνασμα του ισοζυγίου τρεχουσών συναλλαγών στο 8% του ΑΕΠ -έσπασαν τα κοντέρ!- και τσάκισαν τα κρατικά ελλείμματα.\nΚαι ύστερα από όλη αυτή την υπερπροσπάθεια για τη Μητέρα Γερμανία, έρχεται η μεγάλη ανταμοιβή: σε εκλογική χρονιά, ο Σόιμπλε προσφέρει γενναίες φοροελαφρύνσεις. Πόσα; Γύρω στα 6 δισ., δηλαδή μετά βίας δύο χιλιοστά του ΑΕΠ! Μιλάμε για παροχές, όχι αστεία.\nΠρόκειται για έθνος επικίνδυνων σαδομαζοχιστών, που για κακή μας τύχη κυριαρχεί στην Ευρώπη…\nGeorge Katikas fb\nO Κοντομηνάς εισέβαλε στην εκπομπή της Ελενίτσας και έκανε επίθεση στον Παππά.\nΕννοείται πως θα πήγαινε στην εκπομπή της Ελένης και όχι του Λαζόπουλου.\nΤο μήνυμα έφτασε στην κυβέρνηση μέσω του Καρανίκα που παρακολουθούσε\nΓΡΑΦΕΙ Ο ΚΩΣΤΑΣ ΚΑΙΣΑΡΗΣ (ΕΘΝΟΣ)\nΤο κράτος κάνει τις δικές του παραγωγές…\nΛίγο το έχετε εσείς αυτό; Ξέρεις τι είναι να μην έχεις ψιλά για να χαλάσεις τάλιρο και να ακούς για εκατομμύρια επί εκατομμυρίων; Κι αφού τα δικά σου τα προβλήματα δεν πρόκειται να λυθούν στον αιώνα τον άπαντα, η αριστερή κυβέρνηση που λέγαμε σου δίνει τη δυνατότητα να ασχοληθείς με τα προβλήματα των άλλων: Τι έγινε και χάλασε η δουλειά με τον Καλογρίτσα κι έχασε την άδεια μέσα από τα χέρια του; Με ποιον θα συνεργαστεί ο Μαρινάκης; Θα την κάνει τελικά τη μεταγραφή του Χατζηνικολάου;\nΤι θα σκεφτεί ο δαιμόνιος Κοντομηνάς για να διασώσει τον Αlpha; Ο σατανικός Νίκος Παππάς, αφού μάντρωσε τους ολιγάρχες για τρία 24ωρα στα αμπριά, τους ξαμόλησε να παίξουνε μπάλα. Κι ο κοσμάκης έχει ανοίξει το στόμα μια πιθαμή και παρακολουθεί το θέαμα: Θα βρει την άκρη ο Ιβάν στις επαφές με τον Βαρδινογιάννη; Τι θα απογίνουν οι τηλεαστέρες που θα μείνουν άστεγοι: Θα βρει μεροκάματο η Ελενίτσα η Μενεγάκη έτσι και κλείσει ο Αlpha; Ποιο θα είναι το τηλεοπτικό μέλλον της Αγγελικής Νικολούλη; Αληθεύουν οι πληροφορίες ότι γίνεται μάχη μεταξύ FBI και Σκότλαντ Γιαρντ ποιος θα της κάνει καλύτερη προσφορά για να της αναθέσει τη διεύθυνση του τμήματος των Εγκλημάτων κατά Ζωής;\nΉ μήπως την ετοιμάζει για υπουργό Δημόσιας Τάξης ο Κυριάκος; Θα δεχθεί ο Δήμος Βερύκιος την πρόταση του Ιβάν Σαββίδη για μεταμεσονύκτια εκπομπή μαζί με τον Γιώργο Μίνο, Τα Καρντάσια; Πώς θα είναι αύριο η τηλεόραση χωρίς Μένιο Φουρθιώτη και Νανά Παλαιτσάκη; Μήπως έφτασε η καταραμένη η ώρα να βγει στη σύνταξη ο Κώστας Χαρδαβέλλας; Να δηλώνει η Τατιάνα Στεφανίδου επάγγελμα οικιακά; Θα αντέξει η ελληνική κοινωνία την απώλεια της Κωνσταντίνας Σπυροπούλου;\nΑ.Λυμπέρης: Μια χαρά στη Μύκονο!\nΣτην Μύκονο βρέθηκε αυτές τις μέρες ο πρώην εκδότης Αντώνης Λυμπέρης όπου απόλαυσε τα τελευταία του μπάνια, όπως αναφέρει ρεπρτάζ στο protothema.gr. Στην παρέα του ήταν οι σχεδιαστές Ντιν και Νταν Κάτεν και μια ξανθιά αιθέρια ύπαρξη η οποία έκλεψε την παράσταση με το αποκαλυπτικό και μικροσκοπικό της μπικίνι.\nΗ διάσημη παρέα εκμεταλλευόμενη τον καλό καιρό επιδόθηκαν σε βόλτες και θαλάσσια σπορ ενώ, όταν ολοκλήρωσαν τα παιχνίδια τους με το νερό, παρήγγειλαν από το αγαπημένο τους Nammos σαμπάνιες και φρούτα…\nΚΑΙ ΤΑ ΠΕΡΙΟΔΙΚΑ ΤΟΥ;\n“Η μάχη μεταξύ της σοσιαλιστικής οπισθοδρόμησης και των αναγκαίων μεταρρυθμίσεων …”\nΜα η ΝουΔούλα ήταν πρωτοπόρος στην σοσιαλιστική οπισθοδρόμηση και στην αδυναμία εφαρμογής των μεταρρυθμίσεων για να μη θιγεί το κομματικό πελατειακό κράτος και οι “ημέτεροι”! Τράπεζες – πολιτικοί – τηλεοπτικά κανάλια! Αυτό ήταν το business modell σας (άλλο όνομα: διαπλοκή).\nΗ ΝουΔούλα σήμερα δεν έχει να προτείνει καμμία αξιόπιστη στρατηγική! (Ή μήπως είναι στρατηγική η μείωση του ΕΝΦΙΑ σε 2 χρόνια?) Απλά, τώρα που θα γίνουν κάποιες επενδύσεις στην ελλάδα οι ΝουΔούληδες θα είναι στην “απόξω”. Άλλοι θα βάλλουν τα δάκτυλα στο μέλι! Αυτό είναι το πρόβλημα σας ΝουΔούληδες! Μήν κρύβεστε πίσω από λόγια του αέρα και δήθεν μεταρρυθμίσεις!\nΜε τη γνωστή του έπαρση απευθύνθηκε στους βουλευτές ο Γιώργος Προβόπουλος, με το στιλ του κεντρικού τραπεζίτης – σοφού της οικονομίας, που δεν χωρεί αμφιβολία ότι όλα καλά τα έκανε και χάρη σε αυτόν έχουμε σήμερα τράπεζες και καταθέσεις.\nΔεν βρέθηκε και ένας βουλευτής να τον ρωτήσει, έτσι για την ιστορία, τι απέγινε εκείνη η δικαστική έρευνα για τη μεταβίβαση της Proton Bank στον υγιή επιχειρηματία Λαυρεντιάδη, την οποία ο ίδιος ενέκρινε, παρά τις αντίθετες εισηγήσεις των υπηρεσιακών παραγόντων. Όλως τυχαίως, ο ωφεληθείς πωλητής ήταν η Τράπεζα Πειραιώς, στην οποία ο Γιώργος χρημάτισε αντιπρόεδρος, πριν τον καλέσει η πατρίδα να την σώσει, ως διοικητής της ΤτΕ.\nΒλέπετε κάτι περίεργο εδώ; Ασφαλώς όχι. Μόνο αυτός ο κακοπροαίρετος συντάκτης των New York Times είχε κακολογήσει τον Γιώργο μας, αλλά ευτυχώς η δικογραφία της υπόθεσης σε κάποιο καροτσάκι σούπερ μάρκετ παρέπεσε και δεν κατηγορήθηκε ένας αθώος.\nΑς πιούμε λοιπόν ένα ποτήρι ακριβή γαλλική σαμπάνια για αυτό τον ευπατρίδη της τραπεζικής. Εις υγείαν, Γιώργο (και σε καλή μεριά).\nΙκέτες στην Ουάσιγκτον\nΑν δείτε κανέναν να σέρνεται μπροστά στα σκαλιά του αμερικανικού υπουργείου Δικαιοσύνης τις επόμενες ημέρες, μην του δώσετε μισό δολάριο. Δεν είναι ζητιάνος, συνεργάτης του Σόιμπλε είναι, που προσέρχεται για “διακριτικές διαπραγματεύσεις” για την Deutsche Bank. Και προσοχή: μην το κάνουμε βούκινο το θέμα, γιατί και οι Γάλλοι έκαναν φασαρία για ένα πρόστιμο στην BNP και τελικά οι Αμερικανοί το ανέβασαν στα 9 δισ. δολ.\nΥ.Γ. Σε τέτοιες διαπραγματεύσεις, όπου μιλάς με ένα μαχαίρι στο λαιμό, μπορεί κάτι να πάρεις, σίγουρα όμως πρέπει να δώσεις και πολλά. Τι θα δώσει ο χερ Σόιμπλε, λοιπόν, για να δείξουν έλεος οι Αμερικανοί;\nYiannis Papadogiannis fb\nΑπο το προσχεδιο του προυπολογισμου που κατεθεσε χθες η κυβερνηση φαινεται οτι το προβλημα της εξυπηρετησης του δημοσιου χρεους ειχε λυθει μετα το 2012. Αλλα εδω εμεις θελαμε “επαναδιαπραγματευσεις”, “σκιζαμε μνημονια”, διεκδικουσαμε “πολεμικες αποζημιωσεις” και στελναμε τον Βαρουφακη να αλλαξει την Ευρωπη και αλλα απιθανα.\nΤωρα, λεει, θα εχουμε αναπτυξη το 2017. Πως? Εφαρμοζοντας το “αριστερο” μνημονιο…\n06.10.2016 10:13 |\n«Σας κατηγορώ γιατί δεν έχετε συνείδηση Ιστορίας


Sarikamis Kar Hotel Καρς Τουρκία - ΟΙ ΚΑΛΥΤΕΡΕΣ ΕΚΠΤΩΣΕΙΣ για ξενοδοχεία\nΙδιοκτησίες σε Καρς\nΔείτε και τις 20 ιδιοκτησίες σε Καρς.\nİnonu Mah. Hancerli Mevkii No:40, Καρς, Καρς, Τουρκία, 36500 - Προβολή στο χάρτη\nΠερισσότερες πληροφορίες για το Sarikamis Kar Hotel\nΑν αυτό που ψάχνετε είναι ένα ξενοδοχείο σε καλή θέση στη Καρς, μην ψάχνετε πέρα από το Sarikamis Kar Hotel. Από εδώ, οι επισκέπτες μπορούν να έχουν άμεση πρόσβαση σε όλα όσα η πόλη έχει να προσφέρει. Με την βολική του τοποθεσία, το ξενοδοχείο προσφέρει εύκολη πρόσβαση στους προορισμούς της πόλης που πρέπει οπωσδήποτε να δείτε.\nΣτο Sarikamis Kar Hotel, πραγματοποιείται κάθε προσπάθεια για να αισθανθούν άνετα οι επισκέπτες. Για να το πετύχει αυτό, το ξενοδοχείο προσφέρει τις καλύτερες υπηρεσίες και ανέσεις. Αυτό το ξενοδοχείο προσφέρει πολυάριθμες εγκαταστάσεις για να ικανοποιήσει ακόμα και τους πιο απαιτητικούς πελάτες του.\nΌλα τα καταλύματα διαθέτουν τις απαραίτητες ανέσεις για να εξασφαλιστεί μια ασυναγώνιστη αίσθηση απόλαυσης. Εξάλλου, το ξενοδοχείο διοργανώνει πολλά ψυχαγωγικά δρώμενα έτσι ώστε να έχετε πολλά πράγματα να κάνετε κατά τη διαμονή σας. Με την ιδανική του τοποθεσία και τις καταπληκτικές του υπηρεσίες, το Sarikamis Kar Hotel θα σας ευχαριστήσει σε πολλά πράγματα.\nΌλοι οι τύποι ταξιδιωτών (5)Μοναχικοί ταξιδιώτες (3)Οικογένειες με μικρά παιδιά (2)


Τραγωδία σε οίκο ευγηρίας – 3 νεκροί και 30 αγνοούμενοι από πυρκαγιά (ΦΩΤΟ) - NewsIt.com.cy\nΤελευταία ενημέρωση: 23.01.2014 | 20:59\nΤουλάχιστον τρεις άνθρωποι έχασαν τη ζωή τους και 30 αγνοούνται έπειτα από πυρκαγιά που εκδηλώθηκε σε ένα γηροκομείο στην επαρχία Κεμπέκ του Καναδά κατά τη διάρκεια της νύχτας.\nΗ αστυνομία ανακοίνωσε νωρίτερα ότι εννέα πρόσωπα διακομίστηκαν σε νοσοκομεία, εκ των οποίων το ένα έχει τραυματιστεί σοβαρά. Το δημόσιο ραδιοτηλεοπτικό δίκτυο RDI μετέδωσε ότι 16 ακόμη άνθρωποι μεταφέρθηκαν σε άλλες τοποθεσίες. Το δίκτυο μετέδωσε φωτογραφικά στιγμιότυπα που απεικονίζουν τον οίκο ευγηρίας στις φλόγες.\nΗ θερμοκρασία που επικρατούσε στην περιοχή τις πρώτες πρωινές ώρες σήμερα δεν ξεπερνούσε τους -22° Κελσίου.\nΣύμφωνα με τον Πασκάλ Φιγιόν, έναν αυτόπτη μάρτυρα ο οποίος μίλησε στο RDI, η φωτιά είχε ήδη εξαπλωθεί σε μεγάλο μέρος του κτιρίου στις 01:00 ώρα ανατολικής ακτής Καναδά (08:00 ώρα Κύπρου), κυρίως εξαιτίας των ισχυρών ανέμων.


Rebel 2017-08-01 23:16:27 UTC #2461\nΥΓ. Ξερουμε γιατι ο Jaime δεν ειναι ο βασιλιας και εχει ανεβει στο θρονο η πορνη? Ειχε ο ιδιος εθελοντησει να ειναι σε καποια βασιλικη φρουρα του κωλου και αυτο του αφαιρει το δικαιωμα?\nΑν δεν έχω χάσει κάποια λεπτομέρεια, εφόσον απ το 1ο επεισόδιο μέχρι σήμερα ανήκει στην Kingsguard δεν δικαιούται ούτε άλλο τίτλο πέραν του commander που έχει αποκτήσει, ούτε να παντρευτεί κλπ\nΠουστιά του Mad King στον πατέρα του ήταν να τον βάλει στη φρουρά, για να χάσει τον κληρονόμο του\nRed_Viper 2017-08-02 06:39:54 UTC #2462\nΚ γω βαριεμαι αυτα τα υπερβολικα με Euron. Οκ γουσταρουμε ποζεριλικι, αλλα ολα γινονται πλεον οπως βολευει το θεαμα. Καμια λογικη. Τεσπα καλο ειναι, αλλα ας βγουν καποτε τα γαμωβιβλια να δουμε το τρου στορυ\npantelis79 2017-08-02 06:44:52 UTC #2463\nΝα ήταν Euronymus αντί για Euron, να πω “μάλιστα”!\nplex27 2017-08-02 07:51:23 UTC #2464\nΑυτό ή επειδή σκότωσε τον Mad king?\nRebel 2017-08-02 11:46:59 UTC #2465\nχμμ δεν είμαι σίγουρος αν θεωρείται τόσο ντροπιαστικό που το αφαιρεί διακαιώματα . Λογικό για το universe του GOT πάντως\nΣίγουρα πάντως, αν είσαι στη φρουρά ( kingsguard ) δεν δικαιούσαι τίτλους και γάμο\nΑλλά διαβάζω στο GOT wiki ότι δεν είναι πλέον , οπότε κάπου έχω χάσει τη μπάλα . Ούτε ξέρω τι ισχύει στις διαδοχές γιατί δεν έχω διαβάσει τα βιβλία\nΗ λογική λέει ότι αυτή τη στιγμή θεωρητικά όλοι έχουν δικαίωμα στον θρόνο . Αλλά αφού οι Μπαραθηον είναι η βασιλική οικογένεια που μάθαμε στο 1ο επεισόδιο , ο μόνος ζωντανός είναι η μάνα των βασιλιάδων και σύζυγος του Ρομπερτ . Άρα δεν έχει εμφανή δικαίωμα ένας Λαννιστερ, αλλά η Σερσει\nΜπορεί να ισχυέι και κάτι άλλο όταν όλοι οι άντρες τις βασιλικής οικογένειας πεθαίνουν και να το προσπέρασε η Σερσει , δεν θα με εκπλήξει\nJTN 2017-08-02 13:33:42 UTC #2466\nH Cersei δεν εγινε βασιλισσα ως μητερα του Tommen. Εγινε ως κατακτητρια.\nΗ ιεραρχια μετα τον Robert ειναι ο Gendry ή αλλοι αγνωστοι γιοι του. Τελικα δεχτηκαμε τους Joffrey και Tommen ως Baratheon. Μετα τον θανατο τους χωρις να προλαβουν να βγαλουν απογονους παμε στα αδερφια του Robert: Stannis-> νεκρος, κορη του Stannis-> νεκρη, Renly-> νεκρος. Μετα παμε στους θειους του Robert, στους θειους του μπαμπα του Robert και ανεβαινουμε ετσι μεχρι να βρουμε καποιον που εχει ζωντανο απογονο και καπως φτανουμε στον Tywin Lannister. Απο εκει πρωτος ειναι ο Jamie που οσο ηταν στην φρουρα δεν ειχε δικαιωμα αλλα ο Tommen τον απελυσε, δευτερος ο Tyrion που ειναι εξοριστος και επισημα προδοτης του στεμματος και τριτη η Cersei.\nΜετα τη Cersei το στεμμα θα πηγαινε στον Lancel (νεκρος) και αλλα ξαδερφια.\nΓενικα ποιος πιστευετε οτι θα επικρατησει στο τελος της σειρας ή του βιβλιου. Θα εχουμε happy end (Daenerys, Snow, Starks); Θα εχουμε ρεαλιστικο ασχημο τελος (white walkers) ή το darkest timeline (Lannisters);\nRebel 2017-08-02 13:49:35 UTC #2467\nεπειδή όλοι πιστεύουν ότι δικαιούνται τον θρόνο , να μην τον πάρει κανείς . Επειδή είναι ο iron throne το “πολυπόθητο” σε όλη τη σειρά , πιστεύω θα υποβαθμιστεί τόσο που δεν θα έχει αξία πια\nαλλά και ένα τέλος σαν το the wire δεν θα με χάλαγε σαν φιλοσοφία. Όλα γύρω μας αλλάζουν και όλα ίδια μένουν\nΣτα βιβλία ίσως είναι πιο ξεκάθαρο ως προς το που κατευθύνεται η ιστορία . Στην τηλεόραση θα φάμε στανταρ happy end . Στα βιβλία ίσως επικρατήσει ο κυνισμός και το all men must die . Αν και εκεί το theme είναι το fire & ice αν έχω καταλάβει σωστά\nachilleas 2017-08-02 13:51:44 UTC #2468\nΣωστός, αν και ο Gendry ως μπάσταρδος δε βρίσκεται πουθενά στη σειρά διαδοχής.\nΟ Jaime και κάθε μέλος της φρουράς δεν μπορεί να πάρει γη, τιτλους ή γυναίκα. Υπηρετούν ισόβια. Η μόνη περίπτωση που κάποιος “απολύθηκε” ήταν ο Barristan Selmy που τον έβγαλε στη σύνταξη ο Joffrey. Ο Jaime στα βιβλία είναι ακόμα ηγέτης της φρουράς, στη σειρά απολύθηκε κι αυτός κι έγινε ο στρατηγός των Lannisters. Ακόμα και να μπορούσε να γίνει βασιλιάς όμως, είναι ξεκάθαρο ότι δε θέλει. Ο Jaime είναι απλός άνθρωπος, το μόνο που τον νοιάζει είναι η αδερφή του.\nΓια το τέλος της σειράς, πιστεύω ότι θα επικρατήσουν οι ζωντανοί - μην ξεχνάμε ότι το τελευταίο βιβλίο λέγεται “A Dream of Spring” και θα κυκλοφορήσει κάπου το 2030 - οπότε μετά το μεγάλο χειμώνα θα έρθει και καλά η άνοιξη. Ξέρω ότι η σειρά δεν έχει τόση σχέση πια, αλλά δε νομίζω σε κάτι τόσο βασικό να έχουμε διαφορετικό τέλος. Τώρα το happy end μου φαίνεται πολύ προβλέψιμο. Θέλω να πιστεύω ότι ο Jon Snow δε θα ξαναπεθάνει, για τους άλλους δε με νοιάζει, άντε να με νοιάζει και η Arya. Η Cersei αργά η γρήγορα θα πεθάνει, το λέει και η προφητεία. Παρόλα αυτά μία υποθετική επικράτησή της εγώ δε θα τη θεωρούσα “darkest timeline”, πλάκα θα είχε βασικά…\nRebel 2017-08-02 14:11:43 UTC #2469\nΝα κρατήσουμε την ερώτηση πάντως, έχει ενδιαφέρον να συζητήσουμε πάνω σε αυτή . Υποθέσεις κάνουμε εξάλλου , να ξεφύγουμε λίγο κι απ τις μουσικές κουβέντες\nΝα προσθέσω και άλλη ερώτηση. Ποιος δικαιούται τον θρόνο για εσάς ;;; Αν δεν θέσουμε μια βάση δεν βγαίνει άκρη\nΕγώ θα έλεγα κανένας . Τουλάχιστον έτσι εισπράττω την ουσία της ιστορίας . Ότι , εξάλλου, το westeros κατακτήθηκε . Κάποιες φορές ειρηνικά άλλες με τη βία . Άρα ήταν ελεύθερο in the first place\nGiasonas 2017-08-02 14:27:26 UTC #2470\nστο θρονο ο μονος που πρεπει να κατσει ειναι ο Θηον, αφου σφαχτουν ΟΛΟΙ μεταξυ τους, εκεινος θαχει κρυφτει κατω απο κατι αχυρα και σαν τελειωσει το γενικοτερο μακελειο, θα βγει νικητης. It is known.\nAlejandro.m 2017-08-02 19:23:12 UTC #2471\nΘα εχουμε ρεαλιστικο ασχημο τελος (white walkers)\nΝομίζω πως στο 2ο επεισόδιο o Archmaester έλεγε στον Tarly ότι πάντα οι άνθρωποι επιβίωναν…\nΩραίο επεισόδιο, highliight η αφήγηση του Tyrion με την παράλληλη “μάχη” στο Casterly Rock. Συνεχίζει να με ανησυχεί η παρουσία του Littlefinger στο Βορρά και όχι τόσο το γεγονός πως οι Unsullied έμειναν απομονωμένοι σε ένα ασήμαντο στρατηγικά μέρος.\nQuintomScenario 2017-08-02 21:56:24 UTC #2472\nΓια το τέλος της σειράς, πιστεύω ότι θα επικρατήσουν οι ζωντανοί - μην ξεχνάμε ότι το τελευταίο βιβλίο λέγεται “A Dream of Spring” και θα κυκλοφορήσει κάπου το 2030 - οπότε μετά το μεγάλο χειμώνα θα έρθει και καλά η άνοιξη. Ξέρω ότι η σειρά δεν έχει τόση σχέση πια, αλλά δε νομίζω σε κάτι τόσο βασικό να έχουμε διαφορετικό τέλος.\nΔεν ισχυει αυτο περι σειρας-βιβλιου. Οσα γεγονοτα και να εχουν αλλαξει για να προχωρησει η σειρα λιγο πιο ομαλα και χωρις τις 3088 σελιδες λεπτομερειων που δεν εχουν κανενα νοημα, εχουν αλλαξει ναι μεν αρκετα γεγονοτα (Lady Stark Λαζαρος αναστημενος κτλ) αλλα ειναι γνωστο εδω και καιρο πως οι παραγωγοι της σειρας ξερουν το τελος και τα βασικα γεγονοτα, γιατι τους τα εχει πει ο ιδιος ο Μαρτιν.\nΚοινως, θα ειναι αρκετα μεγαλη εκπληξη αν στα βιβλια του ο Μαρτιν δεν συμπεριλαβει την Battle Of The Bastards, τα σημαντικα γεγονοτα με τις εκρηξεις του πρασινου υγρου πυρ στο Kings Landing, κτλ. Αλλα ακομα κι αν εχουν αλλαξει μερικα απο αυτα, το τι θα γινει με το θρονο, με την Daenerys, με τον Jon Snow, με τους White Walkers, με τον Bran, με την Arya, και αλλους βασικους χαρακτηρες, πρεπει να συμβαδιζει ακομα και στη σειρα και στα βιβλια.\nachilleas 2017-08-02 22:18:16 UTC #2473\nΝαι, κι εγώ αυτό λέω. Ότι δε γίνεται στη σειρά να έχουμε Jon Snow / Daenerys ζευγαράκι στο θρόνο και στα βιβλία να τα γαμήσουν όλα οι Others (a.k.a White Walkers) και να εξαφανίσουν κάθετι ζωντανό από το Westeros. Άρα το τέλος θα είναι βασικά το ίδιο.\nΑλλά εγώ θεωρώ ότι η σειρά έχει ξεφύγει σε πολλά storylines και σε σημαντικά γεγονότα και μπορώ να απαριθμήσω αρκετά. Ακόμα και το “Battle of the Bastards” που λες, εγώ πιστεύω ότι δε θα γίνει ακριβώς έτσι.\nΒασικά εξαρτάται από τον αριθμό των χαρακτήρων που μπορεί κάποιος να χωνέψει. Μια τηλεοπτική σειρά δε γίνεται (όπως φάνηκε) να εστιάσει σε όλο τον κόσμο και τη μυθολογία που έπλασε ο Μάρτιν και απογειώθηκε τώρα που ξεπέρασε τα βιβλία. Από την άλλη, στα βιβλία οι 3088 σελίδες λεπτομερειών που λες, είναι για μένα απόλαυση γιατί αυτό ζητάω ως αναγνώστης.\nQuintomScenario 2017-08-02 22:29:01 UTC #2474\nΤο καταλαβαινω αυτο, και ηταν ωραιο στο πρωτο βιβλιο, αλλα στο δευτερο βιβλιο κουρασε λιγο (εως αρκετα), και στο τριτο βιβλιο οκ, απλα εκανα κατι που σιχαινομαι να το κανω σε βιβλια, αλλα κυριολεκτικα προσπερνουσα παρα πολλες παραγραφους, οι οποιες πραγματικα δεν εξυπηρετουσαν κανεναν σκοπο, ουτε καν το να ειναι αισθητικα ομορφος λογος. Ο Μαρτιν ΔΕΝ ειναι καλος συγγραφεας, ειναι πολυ καλος δημιουργος ενος διαφορετικου συμπαντος, ειναι αψογος στο να περιγραφει τις σχεσεις μεταξυ ολων αυτων των ατομων στα βιβλια του, αλλα οταν πλατιαζει με τις περιγραφες και με τις πληρεις αναφορες στα γενεαλογικα δεντρα και του τελευταιου κομπαρσου, ειναι λιγο κουραση.\nΣορρυ το ξερω οτι γινομαι οφφτοπικ, απλα το συσχετιζω αυτο με τη σειρα, στην οποια θεωρω οτι ειναι μεγαλη επιτυχια το να εχουν κρατησει μια ιστορια στην οποια εχουν πεθανει οι μισοι πρωταγωνιστες τοσο ενδιαφερουσα. Ned Stark, Robb Stark, Catelyn Stark, Oberyn Martell, Joffrey, Robert Baratheon, Tywin Lannister, Boltons, Viserys, και ενα σωρο αλλοι δευτερευοντες χαρακτηρες που ομως ηταν σημαντικοι, εχουν αποδημησει εις Κυριον, και παρολα αυτα, ακομα και μετα απο 7 σεζον, ειμαστε εντελως invested στο να δουμε τι θα γινει με το θρονο, με τα παιδια των Σταρκ, με την Νταενερυς και τους δρακους, με το νανο, με τα παντα βασικα. Δεν το λες και ευκολο κατορθωμα.\nRed_Viper 2017-08-03 04:54:23 UTC #2475\nΡε Κουιντομ σορυ αλλα αυτα που λες για τα βιβλια μου φαινονται αδιανοητα. Το 3ο ειδικα πρεπει να ναι παγκοσμιως αποδεκτο ως το πιο συναρπαστικο εβερ που λεει ο λογος. Ενταξει γουστα ειναι αυτα, αλλα δεν πρεπει να χε ουτε μια περιττη προταση. Κ οπως λεει κ ο Αχιλλεας ναι θα χει πχ το Battle of the Bastards, αλλα δεν θα ναι αυτο το εκτρωμα σεναριακσ.\nsamis 2017-08-03 08:39:29 UTC #2476\nρε quintom, το 3ο βιβλιο ειναι οτι καλυτερο εχει γραψει ο ανθρωπας και το 2ο ακομα καλυτερο του 1ου σιγουρα. να πω οτι λες για το 4ο και υστερα να το καταλαβω. δεν ξερω κι αν δοκιμασες να τα διαβασεις αφου ειδες 1-2 σεζον στο βιβλιο, οποτε τοτε ισως αυτο να εξηγει αυτο που λες.\nachilleas 2017-08-03 09:57:39 UTC #2477\nΚι εγώ πιστεύω ότι τα 3 πρώτα είναι αριστουργήματα. Δεν είμαι ο τύπος που έχει διαβάσει 1000 βιβλία, αλλά κρίνω από το πόσο συναρπαστικά κυλούσε η ανάγνωση και πώς κοιμόμουν και ξυπνούσα με τη σκέψη των ιστοριών εκεί μέσα.\nΠροσωπικά απόλαυσα και το 4ο και το 5ο, αλλά εκεί η ανάγνωση δεν “κυλούσε” κι έπαιρνε περισσότερο χρόνο, ειδικά για κάποιον που στέκεται στη λεπομέρεια. Πάντως εκείνη η καβουρόσουπα που τρώει ο Sir Davos Seaworth σε εκείνο το μίζερο νησί (Sweetsister) μου έχει μείνει αξέχαστη κι ας σιχαίνομαι τα καβούρια!\nΗ διαφορά στην γραφή του Martin έχει να κάνει με την ηλικία. Είναι σαν τις αγαπημένες metal μπάντες, που στην αρχή κυκλοφορούσαν δισκάρες κάθε χρόνο και μετά άρχισαν να δυσκολεύονται, άρχισαν να μεγαλώνουν τα διαστήματα ανάμεσα στις κυκλοφορίες και πάλι δεν μπορούσαν να πιάσουν το αρχικό feeling. Ο Martin απέκτησε τόση αυτοπεποίθηση με την απήχηση των πρώτων βιβλίων, που άπλωσε το σύμπαν του περισσότερο από ότι είχε μάλλον αρχικά σχεδιάσει και τώρα τρέχει να το μαζέψει.\nΗ σειρά το μάζεψε καλά πάντως και θα τελειώσει θριαμβευτικά…\nQuintomScenario 2017-08-03 22:15:40 UTC #2478\nΤην εχω ακουσει κι απο αλλους αυτην την αποψη για το 3ο βιβλιο, αλλα προσωπικα μου φανηκε οτι χειροτερο εχει γραψει, τι να κανω τωρα? Αντιθετα τα 4 και 5 τα βρηκα μια χαρα, εστιαζαν περισσοτερο σε back stories και σε ουσια, παρα σε ανουσιες περιγραφες. Μπορει να εχει να κανει και το οτι τα διαβασα ολα αυτα στα αγγλικα, που αν και δεν εχω σημαντικες ελλειψεις σε λεξιλογιο, προφανως η αναγνωση ειναι πιο δυσκολη, αφου δεν αποτελει τη μητρικη μου γλωσσα. Επισης, ναι, τα επιασα να τα διαβασω αφου ειχα δει ηδη τις πρωτες 2 σεζον, αλλα αυτο δε θα επρεπε να μου εχει χαλασει το 3ο βιβλιο, αφου δεν ηξερα την πλοκη.\nΙσα ισα που θεωρητικα θα επρεπε να βαρεθω τα πρωτα 2 βιβλια, αφου ειχα δει την πλοκη ηδη στη σειρα. Ελα ομως που τα 2 πρωτα βιβλια τα βρηκα πολυ πιο συμπαγη. Γενικα για μενα δεν υπαρχει κανενα νοημα σε κανενα βιβλιο να εχει πανω απο 1000 σελιδες, αυτο ειναι αρρωστο απλα, τουλαχιστον στο genre της φαντασιας εννοω ε. Δεν εννοω στο “Οι Αθλιοι” ας πουμε, που ειναι το καλυτερο βιβλιο ολων των εποχων\nRed_Viper 2017-08-04 05:26:02 UTC #2479\nΜετα απο αυτο πιστευω οτι δεν μπορει να μην τρολλαρεις\nQuintomScenario 2017-08-04 08:16:12 UTC #2480\nΝαι, ή αυτο συμβαινει, ή απλα δε μου αρεσε ενα βιβλιο που εσενα σου αρεσε. Τι να ειναι πιο πιθανο αραγε?


Η εμπειρία του έρωτα μετά τα μέσα κοινωνικής δικτύωσης - Marobellou.gr\nΣτη φαινομενολογία της αντίληψης ο M. Ponty παρατηρεί ότι «το σώμα είναι το γενικό μέσον μας, προκειμένου να έχουμε έναν κόσμο». Υπάρχει όμως και ένας άλλος κόσμος όπου δεν ζουν τα σώματα, πρόκειται για την ηλεκτρονική μεθόριο, είναι ο κόσμος του διαδικτύου. Το διαδίκτυο εμφανίζεται ως μία ασώματη τεχνολογία που υπόσχεται ακριβώς την υπέρτατη απελευθέρωση μου από τον υλικό χώρο. Έχοντας στην διάθεσή μου ένα γκάτζετ, μπορώ να έχω πρόσβαση στην απεριόριστη ζώνη της εικονικής εγγύτητας. Είναι το μέσο που επιτρέπει να έρχομαι διαδικτυακά σε επαφή με παρτενέρ με τους οποίους συνδέομαι και αποσυνδέομαι όποτε θέλω και από όπου θέλω. Στην εικονική εγγύτητα είμαι παρών χωρίς το σώμα μου να είναι εκεί αρκεί να είμαι συνδεδεμένος.\nΈτσι, το διαδίκτυο ορίζει ένα άλλο πραγματικό καθώς απαλάσσομαι από το αγκυροβόλιο του εντοπισμένου σώματος και γίνομαι πανταχού παρόν. Το ερώτημα είναι: τί κερδίζει κανείς και τί τέλος πάντων χάνει αν εγκαταλείψει το εντοπισμένο σώμα με αντάλλαγμα την πανταχού παρουσία στο διαδίκτυο; Εμείς εδώ, θα δούμε πώς η τεχνολογία θέτει σε μία νέα βάση την ίδια την εμπειρία του έρωτα.\nΑντίθετα, στο διαδικτυακό ειδύλλιο διαγράφεται μία αντίστροφη πορεία. Αποφασίζω ότι θα αντισταθώ να εναποθέσω τη συνάντηση στο ρίσκο του τυχαίου. Αντί να χάνω χρόνο, θα προεκτείνω τον εαυτό μου στον χώρο, όπως μου υπόσχεται άλλωστε η ασώματη τεχνολογία. Θα περιηγηθώ σε μία ατέρμονη θάλασσα επιλογών και πιθανοτήτων , κωπηλατώντας ανάμεσα σε site γνωριμιών, speed dating και ό,τι προβλέπει η συγχρονη εκδοχή του συνοικεσίου. Θα κατασκευάσω ένα πολλά υποσχόμενο «προφίλ» συμπληρώνοντας τα αντίστοιχα τυποποιημένα ερωτηματολόγια και θα ξεκινήσω την έρευνα για την αναζήτηση του συμβατού προφίλ. Εκεί, θα ανταλλάξω πληροφορίες με τους υποψήφιους που παρελαύνουν στην οθόνη μου, ανακοινώνοντας ο καθένας τον τρόπο με τον οποίο απολαμβάνει τα χόμπι, τα ενδιαφέροντα, το ζώδιο, τις προτιμήσεις, τα φαντασιακά ιδανικά για τον έρωτα, τον/την σύντροφο, τον τρόπο ζωής. Αν όλα πάνε καλά και πειστώ ότι ταιριάζουν οι απόλαύσεις μας, μπορώ να αρχίζω να φαντάζομαι μία πιθανή συνάντηση, «με αυτόν/ήν μπορεί και να προχωρήσει το πράγμα». Κι ενώ στον έρωτα του πραγματικού κόσμου η έλξη προηγείται της γνώσης του άλλου, στο διαδίκτυο η γνώση, ή για την ακρίβεια μία ορισμένη γνώση χωρίς ακόμη δυνατότητα επαλήθευσης, έρχεται πριν από την έλξη ή τουλάχιστον τη συνάντηση των σωμάτων.\nΥπάρχει κάτι καινούργιο εδώ. Στα μέσα κοινωνικής δικτύωσης ο ιδιωτικός μου εαυτός έχει μετατραπεί πλέον σε μία δημόσια περφόμανς. Η κατασκευή του προφίλ μου γίνεται με καθαρά ναρκισσιστικά κριτήρια και το προσαρμόζω ανάλογα με το ποιος θέλω να είμαι ώστε να αρέσω σε έναν πιθανόν άλλον. Αρκεί να επιλέξω την πιο ελκυστική μου φωτογραφία και το αντίστοιχο κείμενο που θα την συνοδεύει. Ο εαυτός μου δεν είναι πυρηνικός, δεν εμφανίζεται ως όλον αλλά είναι κατακερματισμένος σε εικόνες και γραπτά, ρευστός και μεταβαλλόμενος κατά το δοκούν. Κι όλα αυτά γιατί βρίσκομαι σε ελεύθερο ανταγωνισμό με άλλους που διαθέτουν επίσης τον εαυτό τους σαν αγαθό σε δημόσια θέα.


ΠΑΙΔΙΚΑ ΧΑΜΟΓΕΛΑ: Ο ΠΑΙΔΙΚΟΣ ΦΟΒΟΣ ΓΙΑ ΤΟ ΣΚΟΤΑΔΙ\nΤΙ ΜΠΟΡΟΥΝ ΝΑ ΚΑΝΟΥΝ ΟΙ ΓΟΝΕΙΣ ΓΙΑ ΝΑ ΑΝΤΙΜΕΤΩΠΙΣΟΥΝ ΤΟ ΦΟΒΟ ΓΙΑ ΤΟ ΣΚΟΤΑΔΙ;\nΠολλά παιδιά, ιδίως της προσχολικής ηλικίας, που φοβούνται το σκοτάδι, ζητάνε να έχουν το βράδυ ένα φως αναμμένο στο δωμάτιό τους. Αυτός ο τρόπος έχει βρεθεί ερευνητικά ότι τα ανακουφίζει από το φόβο τους και την αίσθηση κινδύνου που μπορεί να νιώθουν. Είναι μία συμπεριφορά αντιμετώπισης που δεν επηρεάζει αρνητικά την υγεία τους ή την ψυχοκοινωνική τους εξέλιξη.\nΠολλά παιδιά συνεχίζουν να θέλουν ένα φως ανοιχτό, μέχρι και τα πρώτα σχολικά τους χρόνια. Ο φόβος για το σκοτάδι είναι από τους παιδικούς φόβους που υποχωρούν, σχετικά αργά, σε ηλικιακό επίπεδο. Είναι σημαντικό να μην πιεστούν τα παιδιά, στην προσπάθειά μας να αλλάξουμε τη συνήθειά τους να κρατάνε το φώς ανοιχτό. Η αλλαγή πρέπει να γίνει σταδιακά, δίνοντας πληροφόρηση στα παιδιά για τους φόβους και την αντιμετώπιση τους. Το ανοιχτό φως είναι ένας αποτελεσματικός τρόπος αντιμετώπισης της φοβίας του σκοταδιού, αλλά δεν είναι απο μόνος του επαρκής. Οι γονείς πρέπει να βοηθήσουν και μ’ άλλους τρόπους τα παιδιά τους να κατανοήσουν τι φοβούνται, να τα μάθουν να ξεχωρίζουν τους πραγματικούς κινδύνους από τους φανταστικούς και να ενισχύσουν τον έλεγχο που έχουν απέναντι στο φόβο τους.\nΤΡΟΠΟΙ ΑΝΤΙΜΕΤΩΠΙΣΗΣ ΤΗΣ ΦΟΒΙΑΣ ΓΙΑ ΤΟ ΣΚΟΤΑΔΙ\nΑκούστε προσεχτικά τους φόβους που κρύβουν τα παιδιά σας για το σκοτάδι και μην τα αποπαίρνετε.\nΜην τα μαλώνετε, προσφέρετε επιχειρήματα, εξηγώντας τους γιατί δεν πρέπει να φοβούνται το σκοτάδι, προσαρμοσμένα στο γνωσιακό επίπεδο των παιδιών και όχι στην λογική και τη νοημοσύνη ενός ενήλικα.\nΕπιβεβαιώστε ότι είσαστε κοντά τους και ότι η οικογένειά τους θα τους προσφέρει ασφάλεια και προστασία ό,τι κι αν συμβεί.\nΕφαρμόστε ένα σταθερό ωράριο για τον ύπνο και συνδυάστε, πριν ξαπλώσουν, κάποιες δραστηριότητες που αρέσουν στα παιδιά σας και τους προσφέρουν χαλάρωση (π.χ. ένα μπάνιο, ένα παραμύθι κ.λπ.).\nΔώστε τους την ώρα του ύπνου, κάποιο αγαπημένο τους παιχνίδι ή κάποιο αντικείμενο που έχετε παρατηρήσει ότι το έχουν συνδυάσει με συναισθήματα ασφάλειας και οικειότητας.\nΑν χρειαστεί κάποιες φορές, μείνετε για λίγο μάζι τους στο κρεβάτι, μέχρι να τα πάρει ο ύπνος, αλλά μην τα αφήνετε να σηκώνονται από το κρεβάτι για να αποφύγουν το φόβο τους. Έτσι, τους ενισχύετε το φόβο και είναι σα να επιβεβαιώνετε ότι, όντως, κάτι πρέπει να φοβούνται.\nΑποφύγετε να υποχωρείτε συνεχώς στις επιθυμίες τους την ώρα του ύπνου, για να μη μάθουν να συνδυάζουν το φόβο που έχουν για το σκοτάδι, σαν ένα μέσο να κερδίζουν την εύνοιά σας και να τους κάνετε όλες τις επιθυμίες, π.χ. να μη θέλουν να πάνε στο κρεβάτι, επειδή θέλουν να δούνε τηλεόραση και όχι επειδή φοβούνται.\nΠολύ χρήσιμα ότι διάβασα,καλό απόγευμα.\nΧαίρομαι που σου άρεσε η ανάρτηση, Νέλη!\nrena Κυριακή, 20 Ιανουαρίου, 2013\nΠολύ χρήσιμη η ανάρτηση σου,τα περισσότερα παιδιά φοβούνται το σκοτάδι!!!!\nΦιλιά και στην Πόπη!!!\nΣ' ευχαριστώ Ρένα! Ελπίζω η ανάρτηση αυτή να βοηθήσει τους γονείς, για να μπορέσουν κι εκείνοι με τη σειρά τους να προσφέρουν βοήθεια στα παιδιά τους και να αντιμετωπίσουν αποτελεσματικά το φόβο του σκοταδιού!\nfrida Κυριακή, 20 Ιανουαρίου, 2013\nΩραια αυτα που διαβασα κυριε κρασακη,επειδη ειμαι γιαγια και καμια φορα η εγγονουλα μου κοιμαται σε μενα θελει το βραδυ να εχω ανοιχτο το φως,χρησιμα αυτα που γραψατε για να μαθαινουμε και εμεις οι γιαγιαδες πως πρεπει να φερομαστε στα εγγονια μας,σας ευχαριστω πολυ και σας ευχομαι καλο βραδυ.\nΠολύ χαίρομαι, αγαπημένη μου Frida, που βρήκες χρήσιμα όλα όσα αναφέρθηκαν για την αντιμετώπιση του παιδικού φόβου για το σκοτάδι! Τα περισσότερα παιδιά έχουν πρόβλημα με τη νύχτα, όταν έρθει η ώρα του ύπνου!